
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1614 

17 Αυγούστου 2007 


ΑΠΟΦΑΣΕΙ Σ 

Αριθμ. 9966 

Έγκριση καταστατικού της Ανώνυμης Εταιρείας με την 
επωνυμία «Αλεξάνδρεια Ζώνη Καινοτομίας Α.Ε.» 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τον νόμο 3489/2006 «Ζώνη Καινοτομίας Θεσσαλονί¬ 
κης και άλλες διατάξεις» (ΦΕΚ 205/Α/2.10.2006), 

2. Τις διατάξεις του κ.ν. 2190/1920, όπως ισχύει σή¬ 
μερα, 

3. Το π.δ. 33/2006 (ΦΕΚ 35/Α/15.2.2006) «Διορισμός με¬ 
λών της Κυβέρνησης και Υφυπουργών», 

4. Το άρθρο 41 και 90 του κώδικα νομοθεσίας για τη 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α’), 

5. Την υπ’ αριθμ. 6650/21.6.2007 απόφαση των Υπουρ¬ 
γών Ανάπτυξης και Μακεδονίας Θράκης «Συγκρότηση 
Διοικητικού Συμβουλίου της Ανώνυμης Εταιρείας με την 
επωνυμία «Αλεξάνδρεια Ζώνη Καινοτομίας Α.Ε.» (ΦΕΚ 
279/Υ.Θ.Δ.Δ./6.7.2007). 

6. Τις αποφάσεις της υπ’ αριθμ. 1 στις 18.7.2007 Συ¬ 
νεδρίασης του Διοικητικού Συμβουλίου της Ανώνυμης 
Εταιρείας με την επωνυμία «Αλεξάνδρεια Ζώνη Καινο¬ 
τομίας εταιρείας Α.Ε.» για τα θέματα Ιο «Συγκρότηση 
του Δ.Σ. σε σώμα και ανάληψη καθηκόντων από τα μέλη 
του» και 2ο «Υποβολή προς έγκριση του καταστατικού 
της Εταιρείας», 

7. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κρατικού 
Προϋπολογισμού 60.000 ευρώ, αποφασίζουμε: 

1. Εγκρίνουμε το καταστατικό της Ανώνυμης Εταιρείας 
με την επωνυμία «Αλεξάνδρεια Ζώνη Καινοτομίας Α.Ε.» 
το οποίο καταστατικό έχει ως εξής: 

Κεφάλαιο Α' 

Σύσταση - Επωνυμία -Έδρα - Σκοπός - Διάρκεια 
Αρθρο 1 

Σύσταση - Επωνυμία - Νομική φύση 

1. Συνιστάται Ανώνυμη Εταιρεία με την επωνυμία «Αλε¬ 
ξάνδρεια Ζώνη Καινοτομίας Α.Ε.». Η Εταιρεία επιδιώκει 


σκοπούς κοινωφελείς και δημοσίου συμφέροντος και 
έχει ως κύρια αποστολή τη διαχείριση και την ανάπτυξη 
της Ζώνης Καινοτομίας Θεσσαλονίκης (Ζ.ΚΑΙ.Θ). Η Εται¬ 
ρεία τελεί υπό την εποπτεία των υπουργών Ανάπτυξης 
και Μακεδονίας - Θράκης, δεν υπάγεται στον ευρύτερο 
δημόσιο τομέα, όπως αυτός οριοθετείται κάθε φορά, και 
λειτουργεί με τους κανόνες της ιδιωτικής οικονομίας, 
στο πλαίσιο των διατάξεων του νόμου 3489/2006 (ΦΕΚ 
Α'/205/2.10.2006) και του παρόντος καταστατικού της 
και, συμπληρωματικά, των διατάξεων του κ.ν. 2190/1920 
(ΦΕΚ 37/Α') όπως εκάστοτε ισχύει. 

2. Για τις σχέσεις και συναλλαγές της εταιρείας με 
πρόσωπα της αλλοδαπής, η επωνυμία της μπορεί να 
αποδίδεται σε πιστή μετάφραση στην Αγγλική γλώσσα 
ως «ΑΙθχαηάθΓ ΙπηοναΙίοπ Ζοηο 8.Α - ΤάθεεαΙοηίΙϋ». 

Αρθρο 2 

Έδρα - Δωσιδικία 

Ι.Έδρα της εταιρείας ορίζεται ο Δήμος Θεσσαλονίκης, 
δύναται όμως η Γ ενική Συνέλευση με απλή απαρτία και 
πλειοψηφία σύμφωνα με το άρθρο 13 του παρόντος να 
αποφασίζει τη μεταφορά της σε άλλο Δήμο ή Κοινότητα 
του Νομού Θεσσαλονίκης. 

2. Με απόφαση του Διοικητικού της Συμβουλίου η 
εταιρεία δύναται να ιδρύει ή/και να καταργεί υποκα¬ 
ταστήματα, γραφεία, ή πρακτορεία οπουδήποτε στην 
Ελλάδα, ή το εξωτερικό. Τους όρους ίδρυσης και λει¬ 
τουργίας, καθώς και την έκταση και τη φύση των εργα¬ 
σιών των υποκαταστημάτων, γραφείων και πρακτορείων 
της Εταιρείας καθορίζει το Διοικητικό Συμβούλιο με την 
απόφασή του για την ίδρυσή τους ή με μεταγενέστερες 
αποφάσεις του. 

3. Κάθε διαφορά μεταξύ της Εταιρείας και των με¬ 
τόχων της ή τρίτων υπάγεται αποκλειστικά στη δικαι¬ 
οδοσία των δικαστηρίων της έδρας της Εταιρείας. Η 
Εταιρεία ενάγεται μόνο στα δικαστήρια αυτά ακόμη 
και στις περιπτώσεις που ισχύουν ειδικές δωσιδικίες, 
εκτός αν αλλιώς ορίζει ο νόμος, ή αν έχει συμφωνηθεί 
υπαγωγή της διαφοράς σε διαιτησία. 

Αρθρο 3 
Σκοπός 

1. Σκοπός της εταιρείας, σύμφωνα και με το άρθρο 
4 του ν.3489/2006, είναι ο σχεδιασμός, η οργάνωση, η 
υλοποίηση, η παρακολούθηση, η διοίκηση, η λειτουρ- 

για, η εκμετάλλευση και η αξιολόγηση προγραμμάτων, 
δράσεων και έργων που συμβάλλουν στην επίτευξη του 
σκοπού της Ζώνης Καινοτομίας Θεσσαλονίκης (Ζ.ΚΑΙ. 
Θ.) καθώς και στην ανάπτυξη αυτής. 

2. Για την εκπλήρωση του σκοπού της, η Εταιρεία 
προβαίνει, διά των οργάνων της, σε κάθε ενέργεια που 
κρίνεται αναγκαία, όπως: 

α) Η σταθερή και συστηματοποιημένη διασύνδε¬ 
ση ερευνητικών δραστηριοτήτων με επιχειρηματικές 
δραστηριότητες, η ανάπτυξη συνεργασιών μεταξύ των 
εγκατεστημένων στη Ζ.ΚΑΙ.Θ. ερευνητικών και τεχνολο¬ 
γικών φορέων και επιχειρήσεων, η δημιουργία υλικών, ή 
άυλων υποδομών δικτύωσης μεταξύ τους, καθώς και με 
αντίστοιχους φορείς της χώρας και του εξωτερικού. 

β) Η κατάρτιση και διαχείριση προγραμμάτων που 
επιχορηγούνται από το Πρόγραμμα Δημοσίων Επεν¬ 
δύσεων, την Ευρωπαϊκή Ένωση και Διεθνείς Οργα¬ 
νισμούς, τα οποία αποσκοπούν στην ανάπτυξη της 
εφαρμοσμένης έρευνας για τη δημιουργία καινοτόμων 
προϊόντων, στην παραγωγή καινοτόμων προϊόντων και 
στην ανάπτυξη και εφαρμογή καινοτόμων διαδικασιών 
παραγωγής αγαθών και υπηρεσιών. Με απόφαση του 
Υπουργού Ανάπτυξης που δημοσιεύεται στην Εφημερίδα 
της Κυβερνήσεως καθορίζονται, κατά περίπτωση, οι 
όροι και οι προϋποθέσεις υλοποίησης προγραμμάτων 
που χρηματοδοτούνται από το Πρόγραμμα Δημοσίων 
Επενδύσεων και, ενδεικτικά, το αντικείμενο, με δυνα¬ 
τότητα ορισμού συγκεκριμένου επιστημονικού πεδίου, ο 
προϋπολογισμός του προγράμματος, οι αποδέκτες της 
ενίσχυσης, οι όροι και οι προϋποθέσεις επιχορήγησης, οι 
επιλέξιμες δαπάνες, τα κριτήρια αξιολόγησης, οι διαδι¬ 
κασίες υπαγωγής, παρακολούθησης της υλοποίησης της 
επένδυσης και της χρηματοδότησης των αποδεκτών της 
ενίσχυσης και κάθε άλλη σχετική λεπτομέρεια. Με όμοια 
απόφαση καθορίζεται ο τρόπος κατά τον οποίο παρα- 
κολουθείται από το Υπουργείο Ανάπτυξης η εκτέλεση 
των προγραμμάτων αυτών και ελέγχεται η νομιμότητα 
των σχετικών δαπανών. 

γ) Η συμμετοχή της στο σχεδίασμά εθνικών και κοινο¬ 
τικών αναπτυξιακών προγραμμάτων, τοπικής, ή εθνικής 
εμβέλειας, με αντικείμενο την ανάπτυξη της έρευνας, 
της καινοτομίας και της επιχειρηματικότητας. 

δ) Η επεξεργασία και η υποβολή στα αρμόδια Υπουρ¬ 
γεία θέσεων και προτάσεων και η μετατροπή αυτών 
σε εφαρμόσιμες πολιτικές, για τη βραχυπρόθεσμη και 
μακροπρόθεσμη ανάπτυξη της έρευνας, της καινοτομίας 
και της επιχειρηματικότητας, η υποβολή προτάσεων για 
την απλούστευση της σχετικής νομοθεσίας, την άρση 
των εμποδίων ανάπτυξης της έρευνας, της καινοτομί¬ 
ας και της επιχειρηματικότητας και τη βελτίωση της 
πρόσβασης των επιχειρήσεων σε σύγχρονες μορφές 
χρηματοδότησης κεφαλαιουχικού κινδύνου. 

ε) Η υποβολή προτάσεων στους αρμόδιους φορείς 
για τη διευκόλυνση της προσβασιμότητας στη Ζ.ΚΑΙ. 
Θ. από ενδιαφερομένους φορείς και επιχειρήσεις που 
είναι εγκατεστημένοι στη χώρα, στη ΝΑ. Ευρώπη και, 
γενικότερα, στο εξωτερικό. 

στ) Η εκπόνηση μελετών, η εκτέλεση, η διοίκηση και 
η λειτουργία έργων υποδομής, όπως έργων οδοποιίας, 
ύδρευσης, αποχέτευσης, όμβριων υδάτων, ηλεκτροφω- 
τισμού, κτιριακών υποδομών, δικτύωσης με τεχνολο¬ 
γική ψηφιακή διάσταση και έργων αναβάθμισης του 
περιβάλλοντος, καθώς και η παροχή υπηρεσιών στους 


φορείς και στις επιχειρήσεις που εγκαθίστανται εντός 
της Ζ.ΚΑΙ.Θ. και των Θυλάκων Υποδοχής Καινοτόμων 
Δραστηριοτήτων (Θ.Υ.Κ.Δ). και σε όσους εργάζονται και 
διαβιούν στους χώρους αυτούς. 

ζ) Ο σχεδιασμός, η οργάνωση, η υλοποίηση, η διοίκηση 
και η εκμετάλλευση των Θ.Υ.Κ.Δ. 

η) Η απόκτηση και η μεταβίβαση ακινήτων, η σύσταση, 
επ' αυτών, εμπράγματων δικαιωμάτων και η παραχώρη¬ 
ση της χρήσης τους, με μίσθωση ή άλλη ενοχική σχέση 
για τους σκοπούς της Ζ.ΚΑΙ.Θ. 

θ) Η παροχή, αντί αμοιβής, υπηρεσιών σε επιχειρήσεις 
και φορείς του ιδιωτικού και του ευρύτερου δημόσιου 
τομέα. 

ι) Η προσέλκυση, η διευκόλυνση και η υποστήριξη 
εγχώριων και ξένων επενδύσεων για καινοτόμους δρα¬ 
στηριότητες εντός της Ζ.ΚΑΙ.Θ. και των Θ.Υ.Κ.Δ. 

ια ) Η υποστήριξη των εγκατεστημένων εντός της 
Ζ.ΚΑΙ.Θ επιχειρήσεων και φορέων του ιδιωτικού και του 
ευρύτερου δημόσιου τομέα για την υπαγωγή τους σε 
επιχορηγούμενα προγράμματα, συναφή με τον σκοπό 
της Ζ.ΚΑΙ.Θ., καθώς και η διευκόλυνση τους στην πρό¬ 
σβαση σύγχρονων μορφών χρηματοδότησης κεφαλαι¬ 
ουχικού και επιχειρηματικού κινδύνου. 

ιβ) Η ίδρυση και η συμμετοχή της σε υφιστάμενες 
επιχειρήσεις, οποιοσδήποτε εταιρικής μορφής, που εξυ¬ 
πηρετούν τον σκοπό της. 

ιγ) Η ίδρυση νέων και η συμμετοχή σε υφιστάμενες 
Εταιρείες Κεφαλαίου Επιχειρηματικών Συμμετοχών 
(Ε.Κ.Ε.Σ). 

ιδ) Η ενθάρρυνση της δημιουργίας νέων ερευνητι¬ 
κών και τεχνολογικών φορέων για τη δημιουργία νέων 
γνώσεων και την διάδοση αυτών σε ενδιαφερομένους 
φορείς και επιχειρήσεις, καθώς και η προσέλκυση μετα¬ 
πτυχιακών φοιτητών και επιστημόνων από το εσωτερικό 
και από το εξωτερικό, στο πλαίσιο των διατάξεων του 
ν.2083/1992 (ΦΕΚ 159 Α’), όπως ισχύει. 

ιε) Η συστηματική προβολή και παρουσίαση των πα¬ 
ροχών και επιτευγμάτων της Ζ.ΚΑΙ.Θ. και των Θ.Υ.Κ.Δ. 
στην Ελλάδα και στο εξωτερικό. 

3. Γ ια την επίτευξη του σκοπού της και την εκπλήρωση 
της αποστολής της, η Εταιρεία μπορεί: 

α) να συνεργάζεται, για την επίλυση θεμάτων που 
αφορούν στην ανάπτυξη και τη λειτουργία της Ζ.ΚΑΙ.Θ. 
και των Θ.Υ.Κ.Δ., με αρμόδια Υπουργεία, νομικά πρόσωπα 
δημοσίου δικαίου, οργανισμούς και επιχειρήσεις του 
δημοσίου τομέα, καθώς και με επιχειρήσεις και φορείς 
του ιδιωτικού τομέα- 

β) να συνεργάζεται με εκπαιδευτικούς και ερευνη¬ 
τικούς, εν γένει, φορείς, επιχειρήσεις, ενώσεις αυτών, 
επαγγελματικά και άλλα επιμελητήρια, χρηματοπιστω¬ 
τικούς οργανισμούς και ιδρύματα και, γενικά, με κάθε 
φυσικό ή νομικό πρόσωπο. 

γ) να προβαίνει σε οποιαδήποτε ενέργεια είναι άμεσα 
ή έμμεσα απαραίτητη για την προώθηση των ανωτέρων 
σκοπών. 

4. Η Εταιρεία για την εκπλήρωση του σκοπού της θα 
λαμβάνει έσοδα από: 

α) επιχορηγήσεις του Τακτικού Προϋπολογισμού, για 
όσο χρόνο το Δημόσιο κατέχει το σύνολο των μετοχών 
της, 

β) επιχορηγήσεις του Προγράμματος Δημοσίων Επεν¬ 
δύσεων, 

γ) επιχορηγήσεις και χρηματοδοτήσεις από Προ¬ 
γράμματα της Ευρωπαϊκής Ένωσης και Διεθνών Ορ¬ 
γανισμών, 

δ) δωρεές, κληροδοτήματα και επιχορηγήσεις από 
οποιονδήποτε φορέα, 

ε) αξιοποίηση της ακίνητης περιουσίας και επενδύσεις 
των διαθεσίμων κεφαλαίων της, 
στ) συμμετοχή σε προβλεπόμενες επιχειρηματικές, εν 
γένει, δραστηριότητες, 

ζ) παροχή υπηρεσιών σε φορείς του δημόσιου και 
ιδιωτικού τομέα, 
η) δάνεια κάθε μορφής, 

θ) διάθεση μετοχών σε φυσικά ή νομικά πρόσωπα, 
ι) κάθε άλλη νόμιμη πηγή. 

Αρθρο 4 
Διάρκεια 

Η διάρκεια της εταιρείας ορίζεται σε 50 χρόνια και αρ¬ 
χίζει από την σχετική καταχώρηση στο Μητρώο Ανωνύ¬ 
μων Εταιρειών από την αρμόδια εποπτεύουσα αρχή. 

Η παράταση της διάρκειας της Εταιρείας είναι δυνα¬ 
τή, με απόφαση της Γενικής Συνέλευσης των μετόχων 
που λαμβάνεται κατά το άρθρο 14 παρ.1 του παρόντος 
καταστατικού και τροποποιεί το παρόν άρθρο. 

Κεφάλαιο Β' 

Μετοχικό Κεφάλαιο - Μετοχές - Μέτοχοι 
Αρθρο 5 

Μετοχικό Κεφάλαιο 

1. Το αρχικό μετοχικό κεφάλαιο της Εταιρείας ορίζε¬ 
ται σε εξήντα χιλιάδες (60.000) ευρώ και διαιρείται σε 
χίλιες (1.000) ονομαστικές μετοχές, αξίας εξήντα (60) 
ευρώ εκάστης και είναι ολοσχερώς καταβλητέο σύμ¬ 
φωνα με τα οριζόμενα στο άρθρο 35 του καταστατικού. 
Οι μετοχές αυτές αναλαμβάνονται και καλύπτονται, εξ 
ολοκλήρου σε μετρητά, από το Δημόσιο. Εντός δύο 
μηνών από την καταχώρηση της παρούσας στο Μη¬ 
τρώο Ανωνύμων Εταιρειών, το Διοικητικό Συμβούλιο 
υποχρεούται να συνέλθει σε ειδική συνεδρίαση για την 
πιστοποίηση καταβολής ή μη του από το καταστατικό 
οριζομένου αρχικού μετοχικού κεφαλαίου. 

2. Με κοινή απόφαση των Υπουργών Οικονομίας και 
Οικονομικών, Ανάπτυξης και Μακεδονίας - Θράκης, μετά 
από πρόταση του Διοικητικού Συμβουλίου, μπορεί να 
αυξάνεται το μετοχικό της κεφάλαιο, με έκδοση νέων 
μετοχών. Στην απόφαση για αύξηση του μετοχικού κε¬ 
φαλαίου πρέπει να αναγράφεται το ποσό της αύξησης 
του κεφαλαίου, ο αριθμός και το είδος των μετοχών 
που εκδίδονται, η ονομαστική τους αξία, η τιμή διάθεσης 
και γενικά οι όροι έκδοσης τους, καθώς και ο συνολικός 
αριθμός των μετοχών της. Η καταβολή του μετοχικού 
κεφαλαίου μπορεί να γίνει με μετρητά ή με εισφορές σε 
είδος. Η καταβολή των μετρητών για την κάλυψη των 
αυξήσεων μετοχικού κεφαλαίου, πραγματοποιούνται 
υποχρεωτικά με κατάθεση σε ειδικό λογαριασμό επ’ 
ονόματι της εταιρείας που θα τηρείται σε οποιαδήποτε 
Τράπεζα που λειτουργεί νόμιμα στην Ελλάδα. 

Οι αυξήσεις του μετοχικού κεφαλαίου μπορεί να πραγ¬ 
ματοποιούνται και με δημόσια εγγραφή στο χρηματιστήριο. 
Η προθεσμία καταβολής της αύξησης του μετοχικού κεφα¬ 
λαίου η πιστοποίηση της καταβολής ή μη αυτού από το 
Διοικητικό Συμβούλιο πρέπει να γίνεται εντός μηνός από την 
ορισθείσα προθεσμία καταβολής του ποσού της αύξησης. 


3. Μετά την σύσταση της εταιρείας στο μετοχικό κε¬ 
φάλαιο της Εταιρείας μπορεί να συμμετέχουν το Δη¬ 
μόσιο, νομικά πρόσωπα δημοσίου δικαίου, φορείς του 
ευρύτερου δημόσιου τομέα, όπως αυτός οριοθετείται 
κάθε φορά, οργανισμοί τοπικής αυτοδιοίκησης πρώτου 
και δευτέρου βαθμού, καθώς και νομικά πρόσωπα ιδιω¬ 
τικού δικαίου, κερδοσκοπικού ή μη χαρακτήρα. 

4. Μέσα σε είκοσι (20) ημέρες από τη λήξη της προθε¬ 
σμίας των παρ. 1 και 2 του παρόντος άρθρου, η Εταιρεία 
υποχρεούται να υποβάλει στα εποπτεύοντα Υπουργεία 
αντίγραφο του Διοικητικού Συμβουλίου πρακτικού πι¬ 
στοποίησης καταβολής του μετοχικού κεφαλαίου ή πι¬ 
στοποίησης μεταγραφής των εισφερόμενων παγίων. 

Αρθρο 6 
Μετοχές 

1. Οι μετοχές της εταιρείας είναι ονομαστικές. Οι 
μετοχές της Εταιρείας είναι αδιαίρετες έναντι αυτής 
και δεν αναγνωρίζεται παρά μόνο ένας κύριος κάθε 
μετοχής. 

2. Με κοινή απόφαση των Υπουργών Οικονομίας και 
Οικονομικών, Ανάπτυξης και Μακεδονίας - Θράκης, το 
Δημόσιο μπορεί να μεταβιβάζει τις μετοχές του σε οποι- 
οδήποτε πρόσωπο από τα εξής αναφερόμενα: νομικά 
πρόσωπα δημοσίου δικαίου, φορείς του ευρύτερου δη¬ 
μόσιου τομέα, όπως αυτός οριοθετείται κάθε φορά, ορ¬ 
γανισμοί τοπικής αυτοδιοίκησης πρώτου και δευτέρου 
βαθμού, καθώς και νομικά πρόσωπα ιδιωτικού δικαίου, 
κερδοσκοπικού ή μη χαρακτήρα, προτιμώμενων, μεταξύ 
όλων των ανωτέρω, των νομικών προσώπων ιδιωτικού 
δικαίου. Η διάθεση των μετοχών του Δημοσίου γίνεται 
σε τιμή που καθορίζεται, κάθε φορά, με κοινή απόφαση 
των Υπουργών Οικονομίας και Οικονομικών, Ανάπτυξης 
και Μακεδονίας-Θράκης. 

3. Η Εταιρεία εκδίδει και παραδίδει μετοχικούς τίτ¬ 
λους στους μετόχους. Μέχρι την έκδοση των οριστικών 
τίτλων των μετοχών, η Εταιρεία δύναται να εκδώσει και 
να παραδώσει στους μετόχους, προσωρινούς τίτλους, 
οι οποίοι θα ανταλλαγούν με τους οριστικούς τίτλους, 
μόλις οι τελευταίοι εκδοθούν. Οι μετοχές, καθώς και οι 
προσωρινοί τίτλοι τους, δύνανται να εκδοθούν σε τίτ¬ 
λους που αντιπροσωπεύουν πολλαπλές μετοχές κατά 
την κρίση του Διοικητικού Συμβουλίου. Η παράδοση των 
οριστικών τίτλων ενεργείται μόνο με την επιστροφή 
των προσωρινών. 

4. Οι τίτλοι των μετοχών αποκόπτονται από διπλό¬ 
τυπο βιβλίο, φέρουν αύξοντα αριθμό, ημερομηνία έκ¬ 
δοσης, τη σφραγίδα της Εταιρείας και τις υπογραφές 
του Προέδρου του Δ.Σ. ή του Αντιπροέδρου ή του ορι- 
ζομένου αναπληρωτή εκάστου των προηγουμένων και 
ενός εξουσιοδοτημένου μέλους του Δ.Σ., οι οποίες δύ- 
νανται να τεθούν και με σφραγίδα ή λιθογραφία. Κατά 
τα λοιπά τα σχετικά με την έκδοση και τον τύπο αυτών 
καθορίζονται από το Διοικητικό Συμβούλιο. 

5. Σε περίπτωση έκδοσης νέων μετοχών υπέρ το 
άρτιο, η διαφορά της τιμής έκδοσης μετοχών και της 
ονομαστικής αξίας τους αποτελεί ειδικό αποθεματικό 
από έκδοση μετοχών υπέρ το άρτιο και δεν δύναται να 
διατεθεί για πληρωμή μερισμάτων ή ποσοστών. 

6. Σε περίπτωση έκδοσης νέων μετοχών σε αντικατά¬ 
σταση παλαιών, οι αντικατεστημένες καταστρέφονται 
με μέριμνα του Διοικητικού Συμβουλίου και συντάσσεται 
πρωτόκολλο που αναφέρει τους αριθμούς των μετοχών 
και τον λόγο της αντικατάστασης τους. 

Κεφάλαιο Γ' 

Μέτοχοι 

Αρθρο 7 

Μέτοχοι - Δικαιώματα μετόχων- 
Δικαιώματα μειοψηφίας 

1. Για την άσκηση των δικαιωμάτων του ως μετόχου, 
το Δημόσιο εκπροσωπείται από τους Υπουργούς Οι¬ 
κονομίας και Οικονομικών, Ανάπτυξης και Μακεδονί¬ 
ας - Θράκης ή από νόμιμα εξουσιοδοτημένα όργανα 
ή πρόσωπα. 

2. Οι μέτοχοι ασκούν τα σχετικά με την διοίκηση της 
εταιρείας δικαιώματά τους, μόνο με τη συμμετοχή τους 
στη Γενική Συνέλευση. Τα δικαιώματα και οι υποχρεώ¬ 
σεις εκάστης μετοχής παρακολουθούν τον κατά νόμον 
κύριό της, η κυριότης δε αυτής ή του τίτλου της συνεπά¬ 
γεται αυτοδικαίως την αποδοχή του καταστατικού και 
των αποφάσεων της Γ ενικής Συνελεύσεως των μετόχων 
και του Διοικητικού Συμβουλίου, οι οποίες λαμβάνο- 
νται εντός των ορίων της δικαιοδοσίας των και του 
νόμου. Οι μέτοχοι και οι καθολικοί ή ειδικοί διάδοχοι 
ή οι δανειστές τους δεν δύνανται σε καμία περίπτωση 
να προκαλέσουν κατάσχεση ή σφράγιση της εταιρικής 
περιουσίας, να επιδιώξουν την εκκαθάριση ή την δια¬ 
νομή της ή ν’ αναμειχθούν με οποιονδήποτε τρόπο στη 
διοίκηση της εταιρείας. 

3. Κάθε μέτοχος οπουδήποτε και αν κατοικεί λογίζε¬ 
ται, ως προς τις σχέσεις του με την εταιρεία, ότι έχει 
νόμιμη κατοικία του την έδρα της εταιρείας και υπόκει- 
ται στην δικαιοδοσία των δικαστηρίων της έδρας της 
εταιρείας, εκτός αν άλλως ο νόμος ορίζει. 

4. Η ευθύνη του μετόχου περιορίζεται στην ονομαστι¬ 
κή αξία της μετοχής του. Κάθε μετοχή παρέχει δικαίωμα 
επί του κατά το παρόν καταστατικό τυχόν διανεμομένου 
μερίσματος και σε περίπτωση διαλύσεως της εταιρείας, 
αξίωση επί του μέρους του προϊόντος της εκκαθαρί- 
σεως της εταιρικής περιουσίας, το οποίο αντιστοιχεί 
σ’ αυτή ως και κάθε άλλο δικαίωμα προβλεπόμενο από 
το νόμο και το παρόν καταστατικό. 

5. Κάθε μετοχή παρέχει δικαίωμα μίας ψήφου στη 
Γενική Συνέλευση. Σε περίπτωση περισσοτέρων του 
ενός προσώπων που έχουν συγκυριότητα ή υψηλή κυρι¬ 
ότητα ή επικαρπία επί μιάς ή περισσοτέρων μετοχών, οι 
δικαιούχοι οφείλουν να εκλέξουν από κοινού ένα κοινό 
αντιπρόσωπο, που ορίζεται με κοινή συμφωνία μεταξύ 
τους. Αν δεν έχει οριστεί κοινός αντιπρόσωπος, η μετο¬ 
χή αυτή δεν μπορεί να εκπροσωπηθεί και αναστέλλεται 
από το Δ.Σ. η άσκηση των δικαιωμάτων που απορρέουν 
από αυτήν μέχρι τον δικαστικό διορισμό διαχειριστή. 

6. Σε κάθε περίπτωση αύξησης του μετοχικού κεφα¬ 
λαίου που δε γίνεται με εισφορά σε είδος ή έκδοσης 
ομολογιών με δικαίωμα μετατροπής τους σε μετοχές, 
παρέχεται δικαίωμα προτίμησης σε ολόκληρο το νέο 
κεφάλαιο ή το ομολογιακό δάνειο, υπέρ των κατά την 
εποχή της έκδοσης μετόχων, ανάλογα με τη συμμετοχή 
τους στο υφιστάμενο μετοχικό κεφάλαιο. 

7. Μετά το τέλος της προθεσμίας που ορίστηκε για 
την ενάσκηση του δικαιώματος προτίμησης η οποία δεν 
μπορεί σε καμιά περίπτωση να είναι μικρότερη από 15 
ημέρες, οι μετοχές που δεν έχουν αναληφθεί σύμφωνα 
με τα παραπάνω διατίθενται ελεύθερα από το Διοικη¬ 
τικό Συμβούλιο της εταιρείας. 


8. Η πρόσκληση για την ενάσκηση του δικαιώματος 
προτίμησης, στην οποία πρέπει να μνημονεύεται και η 
προθεσμία μέσα στην οποία πρέπει να ασκηθεί αυτό το 
δικαίωμα, δημοσιεύεται στο τεύχος ανωνύμων εταιρειών 
και εταιρειών περιορισμένης ευθύνης της Εφημερίδας 
της Κυβερνήσεως. 

9. Η κατά τα ανωτέρω πρόσκληση και η προθεσμία 
άσκησης του δικαιώματος προτίμησης μπορούν να πα- 
ραλειφθούν, εφόσον στη Γ ενική Συνέλευση παρέστησαν 
μέτοχοι εκπροσωπούντες το σύνολο του μετοχικού κε¬ 
φαλαίου και έλαβαν γνώση της προθεσμίας που τά¬ 
χτηκε για την άσκηση του δικαιώματος προτίμησαν ή 
δήλωσαν την απόφασή τους για την υπ’ αυτών άσκηση 
ή μη του δικαιώματος προτίμησης. 

10. Επίσης, η δημοσίευση της πρόσκλησης μπορεί να 
αντικατασταθεί με συστημένη επί αποδείξει επιστο¬ 
λή, εφόσον οι μετοχές είναι ονομαστικές στο σύνολό 
τους. 

11. Με τους περιορισμούς των παραγράφων 6 και 7 
του άρθρου 13, του κωδ. ν. 2190/1920, όπως ισχύουν, με 
απόφαση της Γ ενικής Συνέλευσης μπορεί να περιοριστεί 
ή καταργηθεί το ως άνω δικαίωμα προτίμησης. 

12. Τα δικαιώματα μειοψηφίας των μετόχων της Εται¬ 
ρείας καθορίζονται σύμφωνα με τις διατάξεις του κωδ. 
νόμου 2190/1920 όπως εκάστοτε ισχύει, ιδίως των άρ¬ 
θρων 22α, 22β, 35α, 35β, 39,40 αυτού. 

Κεφάλαιο Δ 
Γ ενική Συνέλευση 

Αρθρο 8 

Αρμοδιότητα Γ ενικής Συνέλευσης 

1. Η Γενική Συνέλευση των μετόχων της εταιρείας 
είναι το ανώτατο όργανό της και δικαιούται να απο¬ 
φασίζει για κάθε υπόθεση που αφορά την εταιρεία. Οι 
νόμιμες αποφάσεις της δεσμεύουν και τους μετόχους 
που απουσιάζουν ή διαφωνούν. 

2. Η Γενική Συνέλευση είναι μόνη αρμοδία να απο¬ 
φασίζει περί: 

α) Κάθε θέματος που υποβάλλεται σε αυτήν από το 
Διοικητικό Συμβούλιο ή από τους δικαιούμενους σύμφω¬ 
να με τις διατάξεις του καταστατικού να προκαλέσουν 
την σύγκλισή της. 

β) Εκλογής των Ορκωτών Ελεγκτών Λογιστών, καθο¬ 
ρισμό της αμοιβής τους και ακρόασής των σχετικά με 
τον έλεγχο των βιβλίων και λογαριασμών της Εταιρείας, 
που έχουν διενεργήσει. 

γ) Έγκρισης των ετησίων οικονομικών καταστάσεων 
και του ετήσιου απολογισμού της εταιρείας που καταρ¬ 
τίζει το Διοικητικό Συμβούλιο. 

δ)Έγκρισης της ετήσιας έκθεσης για την πορεία της 
έρευνας και της καινοτομίας στη Ζ.ΚΑΙ.Ο.που καταρτίζει 
το Διοικητικό Συμβούλιο, πριν υποβληθεί στους αρμόδι¬ 
ους Υπουργούς σύμφωνα με τις σχετικές διατάξεις. 

ε)Έγκρισης του Επιχειρησιακού Σχεδίου της Εταιρείας 
που καταρτίζει το Διοικητικό Συμβούλιο, πριν υποβληθεί 
στους Υπουργούς Ανάπτυξης και Μακεδονίας-Οράκης. 

στ) Διορισμού εκκαθαριστών σε περίπτωση λύσης 
της Εταιρείας. 

ζ) Την απαλλαγή από την ευθύνη τους των μελών του 
Διοικητικού Συμβουλίου ή των ελεγκτών, για παράβαση 
των καθηκόντων τους, που απορρέουν από το νόμο και 
το καταστατικό, βάσει των άρθρων 22α και 22β του κωδ. 
νόμου 2190/1920. 

η) Κάθε άλλου θέματος που προβλέπεται από τον 
νόμο ή το παρόν καταστατικό. 

Άρθρο 9 

Σύγκληση Γενικής Συνέλευσης 

1. Η Γενική Συνέλευση των μετόχων συγκαλείται από 
το Διοικητικό Συμβούλιο και συνέρχεται τακτικά στην 
έδρα της εταιρείας τουλάχιστον μία φορά το χρόνο, 
πάντοτε μέσα στο πρώτο εξάμηνο από τη λήξη κάθε 
εταιρικής χρήσης. Το Διοικητικό Συμβούλιο μπορεί να 
συγκαλεί σε έκτακτη συνεδρίαση τη Γ ενική Συνέλευση 
των μετόχων, όταν το κρίνει σκόπιμο. 

2. Κατόπιν πρόσκλησης του ΔΣ επιτρέπεται να συ¬ 
νέρχεται η Γενική Συνέλευση με τηλεδιάσκεψη ή να 
συνέρχεται στην περιφέρεια άλλου Δήμου εντός του 
Νομού Θεσσαλονίκης, στην Αθήνα ή και σε άλλο τόπο 
κείμενο στην ημεδαπή. Πρόσκληση για τη σύγκλιση της 
Γ ενικής Συνέλευσης δεν απαιτείται, όταν στη Συνέλευση 
παρίστανται ή αντιπροσωπεύονται μέτοχοι που εκπρο¬ 
σωπούν το σύνολο του μετοχικού κεφαλαίου και κανείς 
μέτοχος δεν αντιλέγει στην πραγματοποίηση της συ¬ 
νεδρίασης και στη λήψη αποφάσεων. 

3. Η Γ ενική Συνέλευση, με εξαίρεση τις επαναληπτικές 
συνελεύσεις και εκείνες που εξομοιώνονται με αυτές, 
πρέπει να καλείται είκοσι (20) τουλάχιστον πλήρεις 
ημέρες πριν από την οριζόμενη για τη συνεδρίασή της, 
υπολογιζομένων και των εξαιρετέων ημερών. 

4. Η ημέρα δημοσίευσης της πρόσκλησης της Γενι¬ 
κής Συνέλευσης και η ημέρα της συνεδρίασής της δεν 
υπολογίζονται. 

Άρθρο 10 

Πρόσκληση-Ημερήσια Διάταξη Γ ενικής Συνέλευσης 

1. Η πρόσκληση της Γενικής Συνέλευσης, η οποία περι¬ 
λαμβάνει τουλάχιστον το οίκημα, τη χρονολογία, ημέρα 
και την ώρα της συνεδρίασης, καθώς και τα θέματα 
της ημερήσιας διάταξης με σαφήνεια, τοιχοκολλάται 
σε εμφανή θέση του καταστήματος της εταιρείας και 
δημοσιεύεται στο τεύχος Ανωνύμων Εταιρειών και Εται¬ 
ρειών Περιωρισμένης Ευθύνης της Εφημερίδος της Κυ- 
βερνήσεως και στις ημερήσιες ή εβδομαδιαίες πολιτικές 
εφημερίδες και ημερήσιες οικονομικές εφημερίδες όπως 
ορίζεται από τις κείμενες διατάξεις. 

2. Η πρόσκληση αυτή δημοσιεύεται προ δέκα (10) 
τουλάχιστον πλήρων ημερών στο τεύχος Ανωνύμων 
Εταιρειών και Εταιρειών Περιωρισμένης Ευθύνης της 
Εφημερίδος της Κυβερνήσεως και προ είκοσι (20) του¬ 
λάχιστον πλήρων ημερών στις ως άνω ημερήσιες ή 
εβδομαδιαίες πολιτικές εφημερίδες και ημερήσιες οι¬ 
κονομικές εφημερίδες. Στις περιπτώσεις επαναληπτικών 
Γ ενικών Συνελεύσεων οι παραπάνω προθεσμίες συντέ- 
μνονται στο μισό. 

3. Πρόσκληση για σύγκληση Γ.Σ. δεν απαιτείται στην 
περίπτωση κατά την οποία στη Συνέλευση παρίστανται 
ή αντιπροσωπεύονται μέτοχοι που εκπροσωπούν το σύ¬ 
νολο του μετοχικού κεφαλαίου και κανείς δεν αντιλέγει 
στην πραγματοποίησή της και στη λήψη αποφάσεων. 

4. Δέκα (10) ημέρες πριν από την τακτική Γενική Συ¬ 
νέλευση κάθε μέτοχος μπορεί να πάρει από την εται¬ 
ρεία τις ετήσιες οικονομικές καταστάσεις, καθώς και 
τις σχετικές εκθέσεις του Διοικητικού Συμβουλίου και 
των Ελεγκτών. 


Αρθρο 11 

Κατάθεση μετοχών-Αντιπροσώπευση 

1. Οι μέτοχοι που επιθυμούν να λάβουν μέρος στη Γ ενι¬ 
κή Συνέλευση οφείλουν να καταθέσουν τους τίτλους των 
μετοχών τους στο ταμείο της εταιρείας ή στο Ταμείο 
Παρακαταθηκών και Δανείων ή σε οποιαδήποτε Τράπεζα 
στην Ελλάδα ή στην αλλοδαπή, όπως θα ορίζει η πρό¬ 
σκληση, τουλάχιστον πέντε (5) ημέρες πριν από εκείνη, 
για την οποία ορίσθηκε η συνεδρίαση της Συνέλευσης. 

2. Οι μέτοχοι που έχουν δικαίωμα συμμετοχής στη 
Γ ενική Συνέλευση μπορούν να αντιπροσωπευτούν σ’ αυ¬ 
τήν από πρόσωπο που έχουν εξουσιοδοτήσει νόμιμα. Τα 
έγγραφα αντιπροσωπεύσεως μπορεί να είναι ιδιωτικά 
αρκεί να φέρουν χρονολογία και να είναι υπογεγραμ¬ 
μένα από τον εκδότη τους. 

3. Οι αποδείξεις κατάθεσης μετοχών, καθώς και τα 
έγγραφα νομιμοποίησης αντιπροσώπων των μετόχων, 
πρέπει να κατατίθενται στην εταιρεία τουλάχιστον πέ¬ 
ντε (5) ημέρες πριν από τη συνεδρίαση της Γενικής 
Συνέλευσης. 

4. Μέτοχοι που δεν έχουν συμμορφωθεί με τις δι¬ 
ατάξεις των παραγράφων 1 και 3 του άρθρου αυτού 
μπορούν να πάρουν μέρος στη Γ ενική Συνέλευση μόνο 
μετά από άδειά της. 

Άρθρο 12 

Πίνακας των μετόχων που έχουν δικαίωμα ψήφου 

Σαράντα οκτώ (48) ώρες πριν από κάθε Γ ενική Συνέ¬ 
λευση τοιχοκολλάται σε εμφανή θέση του καταστή¬ 
ματος της εταιρείας πίνακας των μετόχων που έχουν 
δικαίωμα ψήφου στη Γ ενική Συνέλευση. 

Ο πίνακας αυτός πρέπει να περιέχει όλα τα στοιχεία 
που αξιώνει ο νόμος, όπως τις ενδείξεις των τυχόν αντι¬ 
προσώπων των μετόχων, τον αριθμό των μετοχών και 
των ψήφων του καθενός, καθώς και τις διευθύνσεις των 
μετόχων και των αντιπροσώπων τους. 

Αρθρο 13 

Απλή απαρτία και πλειοψηφία 
της Γενικής Συνέλευσης 

1. Η Γ ενική Συνέλευση βρίσκεται σε απαρτία και συνε¬ 
δριάζει εγκύρως επί των θεμάτων της ημερήσιας διατά- 
ξεως, όταν παρίστανται ή αντιπροσωπεύονται σ’ αυτήν 
μέτοχοι που εκπροσωπούν το ένα πέμπτο (1/5) τουλά¬ 
χιστον του καταβεβλημένου μετοχικού κεφαλαίου. 

2. Εάν δεν συντελείται τέτοια απαρτία στην πρώτη συ¬ 
νεδρίαση, συνέρχεται επαναληπτική συνέλευση μέσα σε 
είκοσι (20) ημέρες από τη χρονολογία της συνεδρίασης 
που ματαιώθηκε με πρόσκληση τουλάχιστον δέκα (10) 
ημέρες πριν. Η επαναληπτική αυτή συνέλευση βρίσκεται 
σε απαρτία και συνεδριάζει εγκύρως επί των θεμάτων 
της αρχικής ημερήσιας διατάξεως οποιοδήποτε και αν 
είναι το ποσοστό του καταβεβλημένου μετοχικού κε¬ 
φαλαίου που εκπροσωπείται σ’ αυτήν. 

3. Οι αποφάσεις της Γ ενικής Συνέλευσης λαμβάνονται 
με απόλυτη πλειοψηφία των ψήφων που εκπροσωπού¬ 
νται στη Συνέλευση. 

Άρθρο 14 

Εξαιρετική απαρτία και πλειοψηφία της Γ ενικής Συνέ¬ 
λευσης 

1. Εξαιρετικά, προκειμένου για αποφάσεις που αφο¬ 
ρούν στη μεταβολή της εθνικότητας της εταιρείας, σε 

μεταβολή του αντικειμένου της επιχείρησης αυτής, σε 
επαύξηση των υποχρεώσεων των μετόχων, σε αύξη¬ 
ση του μετοχικού κεφαλαίου, μη προβλεπόμενη από 
το καταστατικό, σύμφωνα με το άρθρο 13 παρ. 1 και 
2 του κωδ. ν. 2190/1920 όπως ισχύει, ή επιβαλλόμενη 
από διατάξεις νόμων, ή γενόμενη με κεφαλαιοποίηση 
αποθεματικών, σε μείωση του μετοχικού κεφαλαίου, σε 
έκδοση δανείου δί ομολογιών, σε μεταβολή του τρόπου 
διάθεσης των κερδών, σε συγχώνευση, διάσπαση, μετα¬ 
τροπή, αναβίωση, παράταση της διάρκειας ή διάλυση 
της εταιρείας, παροχή ή ανανέωση εξουσίας προς το 
Διοικητικό Συμβούλιο για αύξηση του μετοχικού κεφα¬ 
λαίου ή έκδοση ομολογιακού δανείου, σύμφωνα με το 
άρθρο 13 παρ. 1 του κωδ. ν. 2190/1920 όπως ισχύει, και 
σε κάθε άλλη περίπτωση που ο νόμος ή το παρόν κα¬ 
ταστατικό προβλέπει εξαιρετική απαρτία, η συνέλευση 
ευρίσκεται σε απαρτία και συνεδριάζει έγκυρα επί των 
θεμάτων της ημερήσιας διάταξης, όταν παρίστανται 
ή αντιπροσωπεύονται σ’ αυτήν μέτοχοι εκπροσωπού- 
ντες τα δύο τρίτα (2/3) του καταβεβλημένου μετοχικού 
κεφαλαίου. 

2. Αν δεν συντελεστεί η απαρτία της προηγούμενης 
παραγράφου στην πρώτη συνεδρίαση η Γενική Συνέλευ¬ 
ση συνέρχεται εκ νέου μέσα σε είκοσι (20) ημέρες από 
τη χρονολογία της ματαιωθείσης συνεδρίασης ύστερα 
από πρόσκληση πριν δέκα (10) τουλάχιστον ημέρες, 
βρίσκεται δε κατά την επαναληπτική αυτή συνεδρίαση 
σε απαρτία και συνεδριάζει εγκύρως επί των θεμά¬ 
των της αρχικής ημερήσιας διατάξεως, όταν σ’ αυτήν 
εκπροσωπείται τουλάχιστον το ένα δεύτερο (1/2) του 
καταβεβλημένου μετοχικού κεφαλαίου. 

3. Αν δεν συντελεστεί και αυτή η απαρτία, η συνέλευ¬ 
ση προσκαλείται και συνέρχεται κατά τα παραπάνω, 
βρίσκεται δε σε απαρτία και συνεδριάζει εγκύρως επί 
των θεμάτων της αρχικής ημερήσιας διατάξεως, όταν 
σ’ αυτήν εκπροσωπείται τουλάχιστον το ένα τρίτο (1/3) 
του καταβεβλημένου μετοχικού κεφαλαίου. 

4. Όλες οι αποφάσεις της παρ. 1 του παρόντος άρθρου 
λαμβάνονται με πλειοψηφία των δύο τρίτων (2/3) των 
ψήφων που εκπροσωπούνται στη συνέλευση. 

Αρθρο 15 

Πρόεδρος - Γ ραμματέας Γ ενικής Συνέλευσης 

1. Στη Γενική Συνέλευση προεδρεύει προσωρινά ο 
Πρόεδρος του Διοικητικού Συμβουλίου ή, όταν κωλύ¬ 
εται αυτός, ο Αντιπρόεδρος. Χρέη γραμματέα εκτελεί 
προσωρινά αυτός που ορίζεται από τον Πρόεδρο. 

2. Αφού εγκριθεί ο κατάλογος των μετόχων που έχουν 
δικαίωμα ψήφου, η Συνέλευση προχωρεί στην εκλογή 
του Προέδρου της και ενός Γραμματέα, που εκτελεί 
και χρέη ψηφολέκτη. Δύναται, εν ελλείψει επαρκούς 
πλήθους εκπροσώπου μετόχων, να ορίζεται από τον 
Πρόεδρο Γ ραμματέας εκτός μετόχων. 

Αρθρο 16 

Θέματα συζήτησης - Πρακτικά Γ ενικής Συνέλευσης 

1. Οι συζητήσεις και οι αποφάσεις της Γ ενικής Συνέ¬ 
λευσης περιορίζονται στα θέματα που αναγράφονται 
στην ημερήσια διάταξη, εκτός εάν παρίστανται ή αντι¬ 
προσωπεύεται το σύνολο των μετόχων και κανείς δεν 
διατυπώνει αντίρρηση για συζήτηση και άλλου θέματος 
ή άλλων θεμάτων. 


2. Για τα θέματα που συζητούνται και αποφασίζονται 
στη Συνέλευση τηρούνται πρακτικά που υπογράφονται 
από τον Πρόεδρο και το Γραμματέα της. Μετά από 
αίτηση μετόχου, ο Πρόεδρος της Γενικής Συνέλευσης 
υποχρεούται να καταχωρήσει στα πρακτικά ακριβή πε¬ 
ρίληψη της γνώμης του μετόχου. 

3. Τα αντίγραφα και τα αποσπάσματα των πρακτικών 
επικυρώνονται από τον Πρόεδρο του Διοικητικού Συμ¬ 
βουλίου ή τον Αντιπρόεδρο, τον Πρόεδρο της Γ ενικής 
Συνέλευσης ή οποιοδήποτε πρόσωπο στο οποίο έχει 
μεταβιβασθεί η σχετική αρμοδιότητα. 

Αρθρο 17 

Απόφαση απαλλαγής των μελών 
του Διοικητικού Συμβουλίου και των ελεγκτών 

1. Μετά την έγκριση των οικονομικών καταστάσεων και 
μετά από ακρόαση της έκθεσης επί των πεπραγμένων 
του Διοικητικού Συμβουλίου και επί της γενικής κατά¬ 
στασης των εταιρικών υποθέσεων και της Εταιρείας, η 
Γ ενική Συνέλευση, με ειδική ψηφοφορία που γίνεται με 
ονομαστική κλήση, αποφαίνεται για την απαλλαγή των 
μελών του Διοικητικού Συμβουλίου και των ελεγκτών 
από κάθε ευθύνη για αποζημίωση. 

2. Η απαλλαγή του Διοικητικού Συμβουλίου είναι 
ανίσχυρη στις περιπτώσεις του άρθρου 22α του κ.ν. 
2190/1920, όπως εκάστοτε ισχύει. 

Κεφάλαιο Ε' 

Διοικητικό Συμβούλιο 

Αρθρο 18 

Σύνθεση και θητεία του Διοικητικού Συμβουλίου 

1. Η εταιρεία διοικείται από ενδεκαμελές (11) Διοικη¬ 
τικό Συμβούλιο που αποτελείται από τον Πρόεδρο, τον 
Αντιπρόεδρο, τον Διευθύνοντα Σύμβουλο και οκτώ μέλη- 
συμβούλους. 

2. Τα μέλη του Διοικητικού Συμβουλίου, τακτικά και 
αναπληρωματικά, διορίζονται με κοινή απόφαση των 
Υπουργών Οικονομίας και Οικονομικών, Ανάπτυξης και 
Μακεδονίας-Θράκης, με θητεία πέντε (5) ετών, η οποία 
μπορεί να ανανεώνεται, μία μόνο φορά, για ίσο χρόνο. 
Με την ίδια απόφαση ορίζονται εκ των μελών του Δι¬ 
οικητικού Συμβουλίου ο Πρόεδρος και Αντιπρόεδρος 
αυτού. Τα μέλη του Διοικητικού Συμβουλίου προέρχο¬ 
νται από τον επιχειρηματικό, τον επιστημονικό - τεχνικό 
και τον ερευνητικό χώρο, καθώς και από το χώρο της 
τοπικής αυτοδιοίκησης πρώτου και δεύτερου βαθμού 
και διακρίνονται για το επιστημονικό κύρος, τις ειδικές 
γνώσεις και την εμπειρία επί θεμάτων που ορίζονται 
από το σκοπό της Εταιρείας. Ένα εκ των μελών του 
Διοικητικού Συμβουλίου ορίζεται πρόσωπο που υποδει¬ 
κνύεται από φορείς ζώνης καινοτομίας κρατών - μελών 
της Ευρωπαϊκής Ένωσης. 

3. Η από οποιαδήποτε αιτία μη εκλογή ή διορισμός ή 
μη έγκαιρη αναπλήρωση οποιοδήποτε μέλους του Δ.Σ. 
δεν παρακωλύει τη συγκρότηση και λειτουργία του Δ.Σ. 
χωρίς το μέλος αυτό. 

4. Το Δ.Σ. αμέσως μετά το διορισμό του συγκροτείται 
σε σώμα. 

Αρθρο 19 

Εξουσία - Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί την εταιρεία και 
είναι αρμόδιο να αποφασίζει για κάθε θέμα που ανά- 

γεται στη διαχείριση των πόρων και της περιουσίας, τη 
διοίκηση και εκπροσώπηση της εταιρείας και γενικά τη 
δραστηριότητα της, λαμβάνει δε όλα τα ενδεικνυόμενα 
μέτρα και τις αποφάσεις για την πραγματοποίηση του 
σκοπού της εταιρείας κατά κύριο λόγο διαμορφώνει τη 
στρατηγική και την πολιτική ανάπτυξης της εταιρείας, 
ενώ εποπτεύει και ελέγχει τη διαχείριση της περιουσί¬ 
ας της. Το Δ.Σ. έχει επίσης και την εκπροσώπηση της 
εταιρείας ενώπιον τρίτων, καθώς και ενώπιον οποιοσδή¬ 
ποτε δημόσιας, δικαστικής ή άλλης αρχής. Αποφασίζει 
για όλα γενικά τα θέματα που αφορούν την εταιρεία 
μέσα στα πλαίσια του εταιρικού σκοπού, με εξαίρεση 
εκείνα τα οποία σύμφωνα με το νόμο ή το καταστατικό 
της εταιρείας ανήκουν στην αποκλειστική αρμοδιότητα 
της Γενικής Συνέλευσης. Πάντως οι αρμοδιότητες του 
Διοικητικού Συμβουλίου είναι υπό την επιφύλαξη των 
άρθρων 10, 22,23, και 23α του κ.ν. 2190/1920. Ενδεικτικά 
και όχι περιοριστικά το Διοικητικό Συμβούλιο: 

α) Εκπροσωπεί την Εταιρεία δικαστικά και εξωδικα¬ 
στικά. 

β) Αρχίζει και διεξάγει δίκες, ενεργεί κατασχέσεις, 
εγγραφές προσημειώσεων και υποθηκών, συναινεί σε 
άρση τους, παραιτείται από προνόμια, αγωγές και έν¬ 
δικα μέσα, συμβιβάζεται δικαστικά και εξώδικα κα συ¬ 
νομολογεί διαιτησίες. 

γ) Αποκτά, συνιστά, ή μεταβιβάζει εμπράγματα και 
ενοχικά δικαιώματα σε κινητά, ακίνητα με την επιφύ¬ 
λαξη του άρθρου 10 του κ.ν. 2190/1920 και αποδέχεται 
υποχρεώσεις, συνάπτει κάθε μορφής συμβάσεις, με την 
επιφύλαξη του άρθρου 23 του κλ.2190/1920, συμμετέχει 
σε διαγωνισμούς και σε δημοπρασίες. 

δ) Διορίζει, τοποθετεί και παύει υπαλλήλους της Εται¬ 
ρείας, ρυθμίζει τις απολαβές και μισθούς τους και παρέ¬ 
χει και ανακαλεί κάθε γενική και ειδική πληρεξουσιότητα 
για λογαριασμό της Εταιρείας. 

ε) Ελέγχει τα βιβλία και το ταμείο της Εταιρείας, 
καταρτίζει το Επιχειρησιακό Σχέδιο, τον ετήσιο προϋπο¬ 
λογισμό, τον ετήσιο απολογισμό της και τις οικονομικές 
καταστάσεις της Εταιρείας και την ετήσια έκθεση για 
την πορεία της έρευνας και της καινοτομίας στη Ζ.ΚΑΙ. 
Θ., σύμφωνα με το άρθρο 10 του ν.3489/2006. 

στ) Καταρτίζει τους σχετικούς κανονισμούς για την 
οργάνωση και λειτουργίας σύμφωνα με το άρθρο 6 
του ν.3489/2006. 

ζ) Γνωμοδοτεί προς τους Υπουργούς Οικονομίας και 
Οικονομικών, Ανάπτυξης, Περιβάλλοντος, Χωροταξίας 
και Δημοσίων'Εργων (ΠΕ.ΧΩ.Δ.Ε.) και Μακεδονίας - Θρά¬ 
κης, ως προς τα όρια της Ζ.ΚΑΙ.Θ., σύμφωνα με το άρθρο 
1, παρ. 2 του ν.3849/2006. 

η) Καταρτίζει το Στρατηγικό Σχέδιο Ανάπτυξης της 
Ζ.ΚΑΙ.Θ. του άρθρου 2 του ν.3489/2006 και το υποβάλει 
για έγκριση στους Υπουργούς, όπως ορίζει ο νόμος. 

θ) Αποφασίζει την σύναψη προγραμματικών συμβάσε¬ 
ων με φορείς του ευρύτερου δημόσιου τομέα για την 
εκτέλεση, τη διοίκηση και το συντονισμό των πάσης 
φύσεως έργων της αρμοδιότητας της. 

2. Το Διοικητικό Συμβούλιο μπορεί, με απόφασή του, 
να αναθέτει την άσκηση όλων των εξουσιών και αρμο¬ 
διοτήτων του (εκτός από αυτές που απαιτούν συλλογική 
ενέργεια), καθώς και την εκπροσώπηση της εταιρείας σε 
ένα ή περισσότερα πρόσωπα, μέλη του ή όχι, σύμφωνα 
με τις σχετικές διατάξεις της νομοθεσίας, καθορίζοντας 
συγχρόνως και την έκταση αυτής της ανάθεσης. 


3. Πράξεις του Διοικητικού Συμβουλίου, ακόμα και αν 
είναι εκτός του εταιρικού σκοπού, δεσμεύουν την εται¬ 
ρεία απέναντι στους τρίτους, εκτός αν αποδειχθεί ότι 
ο τρίτος γνώριζε την υπέρβαση του εταιρικού σκοπού ή 
όφειλε να τη γνωρίζει. Μόνη η τήρηση των διατυπώσεων 
δημοσιότητας ως προς το καταστατικό της εταιρείας ή 
τις τροποποιήσεις του δεν συνιστά απόδειξη. 

4. Περιορισμοί της εξουσίας του Διοικητικού Συμβου¬ 
λίου από το καταστατικό ή από απόφαση της Γ ενικής 
Συνέλευσης δεν αντιτάσσονται στους καλόπιστους τρί¬ 
τους, ακόμη και αν έχουν υποβληθεί στις διατυπώσεις 
δημοσιότητας. 

5. Ο Πρόεδρος του Δ.Σ. ασκεί όλα τα καθήκοντα που 
προβλέπονται από το καταστατικό, καθώς και τυχόν 
πρόσθετα καθήκοντα, που μπορούν να του ανατίθε¬ 
νται κατ’ εξαίρεση με αποφάσεις του Δ.Σ., τα οποία ο 
Πρόεδρος αναλαμβάνει εφόσον δεν παρακωλύουν, κατά 
την κρίση του, την άσκηση των καθηκόντων του, που 
ορίζονται με το παρόν. Ο Πρόεδρος του Δ.Σ. έχει τις 
παρακάτω αρμοδιότητες που είναι καταστατικές: 

α) Συγκαλεί σε συνεδριάσεις το Δ.Σ. με βάση τις σχε¬ 
τικές διατάξεις του καταστατικού είτε με δική του πρω¬ 
τοβουλία είτε κατόπιν αιτήσεως τουλάχιστο δύο μελών 
του και καταρτίζει την ημερήσια διάταξη, 

β) Προεδρεύει στις συνεδριάσεις του Δ.Σ. και διευθύνει 
τις συζητήσεις του. 

γ) Εκδίδει και επικυρώνει αντίγραφα των αποφάσεων 
του Δ.Σ. 

δ) Έχει την ανώτατη εποπτεία της λειτουργίας της 
εταιρείας και, βάσει των στοιχείων, που οφείλουν να 
θέτουν στη διάθεσή του τα αρμόδια όργανα της εταιρεί¬ 
ας, εφόσον ζητηθεί, παρακολουθεί εν γένει την εξέλιξη 
των εταιρικών υποθέσεων. 

ε) Είναι αποκλειστικά αρμόδιος για την ενημέρωση 
των ΜΜΕ και εν γένει του κοινού αναφορικά με την 
εταιρεία και τις υποθέσεις της, (εκπροσώπηση τύπου), 
δικαιούμενος να εισηγείται και να ζητεί από το Δ.Σ., 
κατά την κρίση του, την μόνιμη ή για ορισμένο χρονικό 
διάστημα και για το σύνολο των εταιρικών θεμάτων 
ή για ορισμένα από αυτά ανάθεση από το Δ.Σ. της 
συγκεκριμένης αρμοδιότητας σε άλλο πρόσωπο, που 
αυτός υποδεικνύει. 

6. Τον Πρόεδρο ελλείποντα, απάντα ή κωλυόμενο ή 
παραιτούμενο αναπληρώνουν κατά σειρά ο Αντιπρόε¬ 
δρος ή άλλο μέλος του Δ.Σ. που ορίζεται από αυτό. 

Αρθρο 20 

Διευθύνων Σύμβουλος 

1. Ο Διευθύνων Σύμβουλος της Εταιρείας επιλέγεται 
μετά από δημόσια προκήρυξη της θέσης του. Ο Διευ- 
θύνων Σύμβουλος πρέπει να έχει, τουλάχιστον, πτυχίο 
πανεπιστημιακού ιδρύματος της ημεδαπής ή ισότιμου 
και αντίστοιχου ιδρύματος της αλλοδαπής και να έχει 
υπηρετήσει, επί πέντε (5) τουλάχιστον έτη, σε θέση 
αυξημένης ευθύνης στον δημόσιο ή ιδιωτικό τομέα. Η 
προκήρυξη της θέσης γίνεται με κοινή απόφαση των 
Υπουργών Ανάπτυξης και Μακεδονίας-Θράκης, με την 
οποία καθορίζεται η διαδικασία και τα κριτήρια της 
επιλογής και εξειδικεύονται τυχόν αναγκαία πρόσθετα 
προσόντα. 

2. Ο Διευθύνων Σύμβουλος είναι το ανώτατο εκτελε¬ 
στικό όργανο της εταιρείας, προίσταται όλων των υπη¬ 
ρεσιών της εταιρείας, διευθύνει το έργο τους, λαμβάνει 

τις αναγκαίες αποφάσεις μέσα στα πλαίσια των δια¬ 
τάξεων και κανονισμών που διέπουν τη λειτουργία της 
εταιρείας, των εγκεκριμένων από το Δ.Σ. προγραμμάτων 
και προϋπολογισμών και του Επιχειρησιακού Σχεδίου 
της Εταιρείας. 

3. Ο Διευθύνων Σύμβουλος έχει τις παρακάτω αρμο¬ 
διότητες που είναι καταστατικές καθώς και όσες άλλες 
του ανατίθενται από το Δ.Σ.: 

α) Εισηγείται στο Δ.Σ. το Επιχειρησιακό Σχέδιο της 
Εταιρείας του άρθρου 10 παρ. 2, περίπτωση α) του 
ν.3489/2006, καθώς επίσης εισηγείται στο Δ.Σ. τον ετή¬ 
σιο προϋπολογισμό της Εταιρείας του άρθρου 10 παρ. 
2, περίπτωση α) του ν.3489/2006). 

β) Υποβάλλει στο Δ.Σ. της εταιρείας τις προτάσεις 
και εισηγήσεις που απαιτούνται για την υλοποίηση του 
σκοπού της Εταιρείας και των προβλεπομένων στο Επι¬ 
χειρησιακό Σχέδιο και στον ετήσιο προϋπολογισμό. 

γ) Μεριμνά για την εκτέλεση των αποφάσεων του 
Δ.Σ. της εταιρείας, ασκεί τη διαχείριση της εταιρείας 
και διευθύνει τις υπηρεσίες της 

δ) Ενημερώνει το Δ.Σ. και τον πρόεδρο του Δ.Σ., ανά 
τακτά χρονικά διαστήματα, ή και εκτάκτως, όταν του 
ζητηθεί ή όταν το απαιτούν οι περιστάσεις, σχετικά 
με την διαχείριση της εταιρείας και την πορεία των 
εταιρικών υποθέσεων. 

ε) Αποφασίζει και υπογράφει, έπειτα από προηγούμενη 
ενημέρωση του Δ.Σ., την κατάρτιση και σύναψη συμβά¬ 
σεων για την αντιμετώπιση των τρεχόντων θεμάτων 
συνήθους καθημερινής διαχείρισης της εταιρείας και 
μέχρι του ποσού εκείνου που θα ορίζει με απόφασή 
του το Δ.Σ. 

στ) Εισηγείται στο Δ.Σ. για τις ανάγκες της Εταιρείας 
σε προσωπικό, παρακολουθεί τις διαδικασίες επιλο¬ 
γής προσωπικού και εισηγείται στο Δ.Σ. σχετικά με τις 
προσλήψεις του προσωπικού καθώς και για θέματα που 
ρυθμίζουν τις απολαβές και μισθούς του σύμφωνα με 
τον κανονισμό λειτουργίας της εταιρείας ή ελλείψει 
αυτού σύμφωνα με τις αποφάσεις του Δ.Σ., όπου προ- 
βλέπεται. 

ζ) Εκπροσωπεί την εταιρεία στην Ελλάδα και στο 
εξωτερικό, εκτός αν άλλως ορίζεται με απόφαση του 
Διοικητικού Συμβουλίου και στο πλαίσιο αυτό δύναται 
να εξουσιοδοτεί ή παρέχει πληρεξουσιότητα σε άλλα 
πρόσωπα για την εκπροσώπηση της εταιρείας. 

4. Ο διευθύνων σύμβουλος, απών ή κωλυόμενος ή 
παραιτούμενος, αναπληρώνεται προσωρινά και για δι¬ 
άστημα μέχρι 6 μηνών, έπειτα από απόφαση του Δ.Σ. 
της εταιρείας, από άλλο πρόσωπο μέλος του Δ.Σ., τα¬ 
κτικό ή αναπληρωματικό, που ορίζεται με την σχετική 
απόφαση του Δ.Σ. 

Άρθρο 21 

Αναπλήρωση-παραίτηση μέλους 
Διοικητικού Συμβουλίου 

1. Αν, για οποιονδήποτε λόγο, κενωθεί θέση τακτι¬ 
κού μέλους Διοικητικού Συμβουλίου αντικαθίσταται 
από τον αναπληρωτή του με απόφαση του Διοικητικού 
Συμβουλίου. Τα μέλη του Διοικητικού Συμβουλίου ανα¬ 
πληρώνονται εάν παραιτηθούν ή εκλείψουν για οποι- 
οδήποτε λόγο ή ανακαλούνται με την ίδια διαδικασία 
που εκλέχθηκαν ή ορίσθηκαν. Σε περίπτωση που για 
οποιοδήποτε λόγο εκλείψει ο Διευθύνων Σύμβουλος, 
χρέη Διευθύνοντος Συμβούλου εκτελεί προσωρινά ο 


Πρόεδρος του Διοικητικού Συμβουλίου και εάν εκλιπεί 
και αυτός, ο Αντιπρόεδρος ή μέλος του Διοικητικού 
Συμβουλίου που ορίζεται με απόφασή του, μέχρι την 
επιλογή ή τον διορισμό νέου Διευθύνοντος Συμβούλου 
σύμφωνα με τα οριζόμενα στα άρθρα 18 και 20 του 
παρόντος καταστατικού. 

2. Η συνεχής επί έξι (6) μήνες απουσία τακτικού μέλους 
του Διοικητικού Συμβουλίου από τις συνεδριάσεις του 
Διοικητικού Συμβουλίου χωρίς δικαιολογημένη αιτία ή 
χωρίς άδεια του Διοικητικού Συμβουλίου, ισοδυναμεί με 
παραίτησή του από το Διοικητικό Συμβούλιο, η οποία 
όμως ισχύει μόνο από τη στιγμή που αποφασίσει περί 
αυτού το Διοικητικό Συμβούλιο και καταχωρηθεί η σχε¬ 
τική απόφασή του στα πρακτικά. Με την ίδια απόφα¬ 
ση αντικαθίσταται ο παραιτηθείς με τον αναπληρωτή 
του. 

3. Οι παράγραφοι 1 και 2 του παρόντος άρθρου ισχύ¬ 
ουν και για τον Αντιπρόεδρο του Δ.Σ. 

4. Οι παραιτήσεις των μελών του ΔΣ καθώς και η 
παραίτηση ολόκληρου του ΔΣ υποβάλλονται στους 
εποπτεύοντες υπουργούς Ανάπτυξης και Μακεδονίας 
- Θράκης. 

Αρθρο 22 

Σύγκληση του Διοικητικού Συμβουλίου 

1. Το Διοικητικό Συμβούλιο συνεδριάζει στην έδρα της 
εταιρείας τουλάχιστον μια φορά το μήνα. Το Διοικητικό 
Συμβούλιο εγκύρως συνεδριάζει εκτός της έδρας του 
σε άλλο τόπο, είτε στην ημεδαπή είτε στην αλλοδαπή, 
εφόσον στη συνεδρίαση αυτή παρίστανται ή αντιπρο¬ 
σωπεύονται όλα τα μέλη του και κανένα δεν αντιλέγει 
στην πραγματοποίηση της συνεδρίασης και στη λήψη 
αποφάσεων. 

2. Το Διοικητικό Συμβούλιο συγκαλείται από τον Πρόε¬ 
δρό του, με πρόσκληση που γνωστοποιείται στα τακτικά 
μέλη του τέσσερις (4) τουλάχιστον εργάσιμες ημέρες 
πριν από τη συνεδρίαση, επιτρεπομένης και της τηλε¬ 
ομοιοτυπίας (ΐαχ). Στην πρόσκληση πρέπει απαραίτητα 
να αναγράφονται με σαφήνεια και τα θέματα της ημε¬ 
ρήσιας διάταξης, ο χρόνος, ο τόπος και η δυνατότητα 
τηλεδιάσκεψης, διαφορετικά η λήψη αποφάσεων επιτρέ¬ 
πεται μόνο εφόσον παρίστανται ή αντιπροσωπεύονται 
όλα τα μέλη του Διοικητικού Συμβουλίου και κανείς 
δεν αντιλέγει στη λήψη αποφάσεων. Εντός προθεσμί¬ 
ας 48 ωρών πριν από τη συνεδρίαση του Διοικητικού 
Συμβουλίου κάθε τακτικό μέλος του που έχει κώλυμα 
για να παρευρεθεί στη συνεδρίαση οφείλει να ειδο¬ 
ποιήσει για αυτό τον Πρόεδρο ώστε να προσκληθεί 
εγκαίρως ο αναπληρωτής του. Σε περίπτωση που το 
κώλυμα είναι γνωστό στον Πρόεδρο καλείται εξ αρχής 
και ο αναπληρωτής. Σε περίπτωση που ούτε το τακτικό 
μέλος ούτε το αναπληρωματικό μέλος δεν μπορεί να 
συμμετάσχει στην συνεδρίαση το τακτικό μέλος μπορεί 
να ορίσει ένα άλλο μέλος του Διοικητικού Συμβουλίου 
να το εκπροσωπήσει στην συνεδρίαση. 

3. Τη σύγκληση του Διοικητικού Συμβουλίου μπορεί 
να ζητήσουν δύο (2) εκ των μελών του, με αίτησή τους 
προς τον Πρόεδρό του ή τον αναπληρωτή του, οι οποίοι 
υποχρεούνται να συγκαλέσουν το Διοικητικό Συμβούλιο 
μέσα σε προθεσμία επτά(7) ημερών από την υποβολή 
της αίτησης, Σε περίπτωση άρνησης του Προέδρου ή 
του αναπληρωτή του να συγκαλέσει το Διοικητικό Συμ¬ 
βούλιο, μέσα στην παραπάνω προθεσμία ή εκπρόθεσμης 

σύγκλησής του, επιτρέπεται στα μέλη που ζήτησαν τη 
σύγκληση να συγκαλέσουν αυτά το Διοικητικό Συμβού¬ 
λιο μέσα σε προθεσμία πέντε (5) ημερών από τη λήξη 
του επταήμερου, γνωστοποιώντας τη σχετική πρόσκλη¬ 
ση στα λοιπά μέλη του Διοικητικού Συμβουλίου. 

Στην κατά τα ανωτέρω αίτησή τους πρέπει, με ποι¬ 
νή απαραδέκτου, να αναφέρονται με σαφήνεια και τα 
θέματα με τα οποία θα ασχοληθεί το Διοικητικό Συμ¬ 
βούλιο. 

Άρθρο 23 

Αντιπροσώπευση μελών-Απαρτία - Πλειοψηφία 

1. Σύμβουλος που απουσιάζει μπορεί να αντιπροσω¬ 
πεύεται από άλλο σύμβουλο. Κάθε σύμβουλος μπορεί 
να εκπροσωπεί ένα μόνο σύμβουλο που απουσιάζει. 

2. Το Διοικητικό Συμβούλιο βρίσκεται σε απαρτία και 
συνεδριάζει εγκύρως, όταν παρευρίσκονται ή αντιπρο¬ 
σωπεύονται σε αυτό το ήμισυ πλέον ενός των συμβού¬ 
λων. Προς εξεύρεση του αριθμού απαρτίας παραλείπε- 
ται τυχόν προκύπτον κλάσμα. 

3. Εφόσον δεν ορίζει διαφορετικά ο νόμος, ή το παρόν 
καταστατικό οι αποφάσεις του Διοικητικού Συμβουλίου 
λαμβάνονται έγκυρα με απόλυτη πλειοψηφία των πα¬ 
ρόντων και αντιπροσωπευόμενων μελών. 

Αρθρο 24 

Πρακτικά Διοικητικού Συμβουλίου 

1. Οι συζητήσεις και αποφάσεις του Διοικητικού Συμ¬ 
βουλίου καταχωρούνται περιληπτικά σε ειδικό βιβλίο, 
που μπορεί να τηρείται και κατά το μηχανογραφικό 
σύστημα/Υστερα από αίτηση μέλους του Διοικητικού 
Συμβουλίου, ο Πρόεδρος υποχρεούται να καταχωρήσει 
στα πρακτικά ακριβή περίληψη της γνώμης του. Στο 
βιβλίο αυτό καταχωρείται επίσης κατάλογος των πα- 
ραστάντων και των τυχόν αντιπροσωπευθέντων κατά 
τη συνεδρίαση μελών του Διοικητικού Συμβουλίου. 

2. Αντίγραφα πρακτικών συνεδριάσεων του Διοικη¬ 
τικού Συμβουλίου, για τα οποία υπάρχει υποχρέωση 
καταχώρισής τους στο Μητρώο Ανωνύμων Εταιρειών, 
σύμφωνα με το άρθρο 7α του ν. 2190/1920, υποβάλλονται 
στην αρμόδια εποπτεύουσα αρχή μέσα σε προθεσμία 
είκοσι (20) ημερών από τη συνεδρίαση του Διοικητικού 
Συμβουλίου. 

3. Αντίγραφα πρακτικών συνεδριάσεων του Δ.Σ. επι¬ 
κυρώνονται από τον Πρόεδρό του ή τον νόμιμο ανα¬ 
πληρωτή του, ή οποιοδήποτε πρόσωπο το οποίο έχει 
εξουσιοδοτηθεί ειδικά από το Δ.Σ. 

Αρθρο 25 

Αποζημίωση μελών Διοικητικού Συμβουλίου- 
Δάνεια της εταιρείας 

1. Με κοινή απόφαση των Υπουργών Οικονομίας και 
Οικονομικών, Ανάπτυξης και Μακεδονίας-Θράκης, καθο¬ 
ρίζεται η αποζημίωση του Προέδρου, του Αντιπροέδρου, 
του Διευθύνοντος Συμβούλου και των μελών του Δ.Σ. 
της Εταιρείας, σύμφωνα με τα οριζόμενα στην παράγρα¬ 
φο 10 του άρθρου 3 του ν.3429/2005 (ΦΕΚ 314 Α’). 

2. Κάθε άλλη αμοιβή ή αποζημίωση των μελών του 
Διοικητικού Συμβουλίου επιβαρύνει την εταιρεία, αν 
εγκριθεί με ειδική απόφαση της τακτικής Γενικής Συ¬ 
νέλευσης. 

3. Δάνεια της εταιρείας προς ιδρυτές, μέλη του Διοι¬ 
κητικού Συμβουλίου, Γενικούς Διευθυντές ή Διευθυντές 
αυτής, συγγενείς αυτών -μέχρι και του τρίτου βαθμού 


εξ αίματος ή εξ αγχιστείας συμπεριλαμβανομένου- ή 
συζύγους των ανωτέρω, καθώς και η παροχή πιστώ¬ 
σεων προς αυτούς με οποιοδήποτε τρόπο ή παροχή 
εγγυήσεων υπέρ αυτών προς τρίτους απαγορεύονται 
απολύτως και είναι άκυρα. Για οποιαδήποτε άλλη σύμ¬ 
βαση μεταξύ της εταιρείας και των προσώπων αυτών 
χρειάζεται απαραίτητα προηγούμενη ειδική άδεια της 
Γ ενικής Συνέλευσης. 

4. Επίσης δάνεια της εταιρείας σε τρίτους, καθώς 
και η παροχή πιστώσεων σ’ αυτούς με οποιονδήποτε 
τρόπο ή παροχή εγγυήσεων υπέρ αυτών με σκοπό την 
απόκτηση από αυτούς μετοχών της εταιρείας, απαγο¬ 
ρεύονται απολύτως και είναι άκυρα. 

Αρθρο 26 

Απαγόρευση ανταγωνισμού 

1. Απαγορεύεται στα μέλη του Διοικητικού Συμβου¬ 
λίου, καθώς και στους Διευθυντές της εταιρείας, να 
ενεργούν χωρίς άδεια της Γ ενικής Συνέλευσης, για δικό 
τους λογαριασμό ή για λογαριασμό τρίτων, πράξεις 
που υπάγονται σε έναν από τους σκοπούς που επιδι¬ 
ώκει η εταιρεία ή να μετέχουν ως ομόρρυθμοι εταίροι 
σε εταιρείες που επιδιώκουν τέτοιους σκοπούς. Από 
τις ανωτέρω απαγορεύσεις εξαιρούνται οι θυγατρικές 
εταιρείες της Εταιρείας. 

2. Σε περίπτωση παράβασης της παραπάνω διάταξης, 
η εταιρεία έχει δικαίωμα για αποζημίωση, σύμφωνα με 
το άρθρο 23 παρ. 2 και 3 του κ.ν. 2190/1920. 

3. Οι αξιώσεις της εταιρείας κατά των μελών του Δι¬ 
οικητικού Συμβουλίου εκ της διοικήσεως των εταιρικών 
υποθέσεων ασκούνται υποχρεωτικά, εάν αποφασίσει 
τούτο η Γενική Συνέλευση με απόλυτη πλειοψηφία ή 
το ζητήσουν από το Διοικητικό Συμβούλιο μέτοχοι εκ- 
προσωπούντες το ένα τρίτο (1/3) του καταβεβλημένου 
εταιρικού κεφαλαίου. Η αίτηση της μειοψηφίας λαμ- 
βάνεται υπόψη, μόνον εάν βεβαιωθεί ότι οι αιτούντες 
έγιναν μέτοχοι τρεις (3) τουλάχιστον μήνες προ της 
αιτήσεως. Οι παραπάνω προϋποθέσεις δεν απαιτούνται 
στην περίπτωση που η ζημία οφείλεται σε δόλο των 
μελών του Διοικητικού Συμβουλίου. 

4. Τα μέλη του Διοικητικού Συμβουλίου υποχρεούνται 
να τηρούν απόλυτη εχεμύθεια για εμπιστευτικά θέματα 
της Εταιρείας, των οποίων έλαβαν γνώση με την ιδιότη¬ 
τά τους ως Σύμβουλοι. Όλο το προσωπικό της Εταιρείας 
οφείλει να τηρεί τον εμπιστευτικό χαρακτήρα των εμπο¬ 
ρικών πληροφοριών, οι οποίες περιέρχονται σε γνώση 
τους κατά την άσκηση των καθηκόντων τους. Σε περί¬ 
πτωση παράβασης των υποχρεώσεων αυτών, η Εταιρεία 
έχει δικαίωμα για αποζημίωση σύμφωνα με τα άρθρα 23 
παράγραφος 2 και 3 του κ.ν.2190/1920, επιφυλασσόμενης 
της εφαρμογής της νομοθεσίας περί προστασίας του 
εμπορικού και βιομηχανικού απορρήτου. 

Κεφάλαιο ΣΤ' 

Έλεγχος 

Άρθρο 27 
Ελεγκτές 

1. Προκειμένου να ληφθεί έγκυρα απόφαση από τη 
Γ ενική Συνέλευση των μετόχων της Εταιρείας, σχετικά 
με τις ετήσιες οικονομικές καταστάσεις της, θα πρέπει 
να έχουν αυτές ελεγχθεί προηγουμένως από ορκωτό 
ελεγκτή λογιστή και να έχει εκδοθεί από αυτόν πιστο¬ 
ποιητικό ελέγχου.Το πιστοποιητικό ελέγχου περιέχει 

τις αναφορές που κάθε φορά προβλέπει ο νόμος και 
οι κανονιστικές πράξεις που εκδίδονται κατ' εξουσιο¬ 
δότηση αυτού. 

2. Για τον σκοπό αυτό εκλέγεται κάθε χρόνο από 
τη Γενική Συνέλευση των μετόχων της Εταιρείας μια 
εταιρεία ή κοινοπραξία ελεγκτών. Η εκλογή αυτή ανα¬ 
κοινώνεται εγγράφως προς την εκλεγείσα εταιρεία, η 
οποία ορίζει εντός μηνός από τη λήψη της εντολής έναν 
ή περισσότερους ελεγκτές στους οποίους αναθέτει την 
ευθύνη του ελέγχου. 

3. Η εκλεγείσα εταιρεία ή κοινοπραξία ελεγκτών, δύνα- 
ται να αναθέτει το έργο του τακτικού ελέγχου σε περισ¬ 
σότερους του ενός ορκωτούς ελεγκτές λογιστές. Στην 
περίπτωση αυτή την ευθύνη αναλαμβάνουν από κοινού 
και εις ολόκληρον οι ορισθέντες ελεγκτές λογιστές, οι 
οποίοι και υπογράφουν από κοινού τις εκθέσεις ελέγχου 
ως και οποιοδήποτε άλλο έγγραφο ή κατάσταση. 

4. Ο ορκωτός ελεγκτής λογιστής κατά τη διάρκεια της 
χρήσης έχει το δικαίωμα να ελέγξει οποιοδήποτε βιβλίο, 
λογαριασμό ή έγγραφο, στα οποία περιλαμβάνονται και 
τα πρακτικά της Γενικής Συνέλευσης και του Διοικητι¬ 
κού Συμβουλίου της εταιρείας και των συνδεδεμένων 
με αυτή εταιρειών και υποχρεούται κατά τη λήξη του 
οικονομικού έτους να ελέγξει τις ετήσιες οικονομικές 
καταστάσεις και να υποβάλλει προς την τακτική Γ ενική 
Συνέλευση, έκθεση για το πόρισμα του ελέγχου του, από 
την οποία πρέπει να προκύπτει σαφώς, μετά από έλεγχο 
της ακρίβειας και της νομιμότητας των εγγράφων στα 
βιβλία της Εταιρείας, αν οι ετήσοι λογαριασμοί απει¬ 
κονίζουν την πραγματική οικονομική κατάσταση κατά 
την ημέρα λήξης της ελεγχθείσας χρήσης. 

5. Ο ορκωτός ελεγκτής λογιστής οφείλει να παρίστα- 
ται στην τακτική Γ ενική Συνέλευση των μετόχων και να 
παρέχει κάθε πληροφορία που θα του ζητείται σχετικά 
με τον έλεγχο της Εταιρείας. 

Κεφάλαιο Ζ' 

Ετήσιες Οικονομικές Καταστάσεις 

Άρθρο 28 
Εταιρική χρήση 

Η εταιρική χρήση είναι δωδεκάμηνης διάρκειας, αρχί¬ 
ζει την 1η Ιανουάριου κάθε έτους και λήγει την 31η Δε¬ 
κεμβρίου του ιδίου έτους. Εξαιρετικά η πρώτη εταιρική 
χρήση αρχίζει από τη νόμιμη σύσταση της εταιρείας 
και λήγει 31.12.2008. 

Άρθρο 29 

Ετήσιες Οικονομικές Καταστάσεις - Δημοσιεύσεις 

1. Στο τέλος κάθε εταιρικής χρήσης το Διοικητικό 
Συμβούλιο καταρτίζει τις ετήσιες οικονομικές καταστά¬ 
σεις καθώς και την έκθεση διαχείρισης σύμφωνα με 
τον νόμο και, ειδικότερα σύμφωνα με τις διατάξεις των 
άρθρων 42α, 42β, 42γ, 42δ, 42ε, 43, 43α, 132 και 133 του 
ν. 2190/1920, όπως ισχύει. 

Οι ετήσιες Οικονομικές Καταστάσεις πρέπει να εμ¬ 
φανίζουν με απόλυτη σαφήνεια την πραγματική εικόνα 
της περιουσιακής διάρθρωσης, της χρηματοοικονομικής 
θέσης και των αποτελεσμάτων χρήσης της εταιρείας. 

Ειδικότερα το Διοικητικό Συμβούλιο υποχρεούται να 
συντάσσει σύμφωνα με τις παραπάνω διατάξεις: 

α) τον Ισολογισμό, 

β) τον Άογαριασμό «Αποτελέσματα Χρήσεως», 

γ) τον «Πίνακα Διαθέσεως Αποτελεσμάτων» και 

δ) το Προσάρτημα. 


2. Για να ληφθεί από τη Γενική Συνέλευση έγκυρη 
απόφαση πάνω στις ετήσιες Οικονομικές Καταστάσεις 
της εταιρείας που έχουν εγκριθεί από το Διοικητικό 
Συμβούλιο πρέπει να έχουν υπογράφει από τρία δια¬ 
φορετικά πρόσωπα, ήτοι: 

α) τον Πρόεδρο του Διοικητικού Συμβουλίου ή τον 
Αντιπρόεδρό του 

β) τον Διευθύνοντα ή Εντεταλμένο Σύμβουλο και, σε 
περίπτωση που δεν υπάρχει τέτοιος σύμβουλος ή η 
ιδιότητά του συμπίπτει με εκείνη των ανωτέρω προσώ¬ 
πων, από ένα μέλος του Διοικητικού Συμβουλίου που 
ορίζεται από αυτό και 

γ) τον υπεύθυνο για τη διεύθυνση του Λογιστηρίου. 

Οι παραπάνω, σε περίπτωση διαφωνίας από πλευράς 
νομιμότητας του τρόπου κατάρτισης των Οικονομικών 
Καταστάσεων, οφείλουν να εκθέτουν εγγράφως τις 
αντιρρήσεις τους στη Γ ενική Συνέλευση. 

3. Η έκθεση διαχείρισης του Διοικητικού Συμβουλίου 
προς την τακτική Γ ενική Συνέλευση πρέπει να παρέχει 
σαφή και πραγματική εικόνα της εξέλιξης των εργασιών 
και της οικονομικής θέσης της εταιρείας, καθώς και πλη¬ 
ροφορίες για την προβλεπόμενη πορεία της εταιρείας 
και για τις δραστηριότητές της στον τομέα της έρευνας 
και ανάπτυξης, καθώς και τα οριζόμενα στο εδάφ. β'της 
παρ. 3 του άρθρου 43α του κ.ν. 2190/1920, όπως ισχύει. 
Επίσης στην έκθεση αυτή πρέπει να αναφέρεται και 
κάθε άλλο σημαντικό γεγονός που έχει συμβεί μέσα 
στο χρονικό διάστημα από τη λήξη της χρήσης μέχρι 
την ημέρα υποβολής της έκθεσης. 

4. Οι ετήσιες Οικονομικές Καταστάσεις υποβάλλονται 
στις διατυπώσεις δημοσιότητας των παρ. 1 και 5 του 
άρθρου 43β του ν. 2190/1920 όπως ισχύει, με τη μορφή 
και το περιεχόμενο με βάση το οποίο ο ελεγκτής της 
εταιρείας έχουν συντάξει την έκθεση ελέγχου τους. 
Αν οι ελεγκτές έχουν παρατηρήσεις ή αρνούνται να 
εκφράσουν τη γνώμη τους, τότε το γεγονός αυτό πρέ¬ 
πει να αναφέρεται και να αιτιολογείται στις δημοσι¬ 
ευόμενες Οικονομικές Καταστάσεις, εκτός εάν αυτό 
προκύπτει από το δημοσιευόμενο σχετικό πιστοποιητικό 
ελέγχου. 

5. Αντίγραφα των ετήσιων Οικονομικών Καταστάσεων, 
με τις σχετικές εκθέσεις του Διοικητικού Συμβουλίου 
και του ελεγκτή υποβάλλεται από την εταιρεία στην 
αρμόδια εποπτεύουσα αρχή είκοσι (20) τουλάχιστον 
ημέρες πριν από τη Γ ενική Συνέλευση. 

6. Ο Ισολογισμός της εταιρείας, ο λογαριασμός «Απο¬ 
τελέσματα Χρήσεως» και ο «Πίνακας Διαθέσεως Αποτε¬ 
λεσμάτων», μαζί με το σχετικό πιστοποιητικό ελέγχου, 
όταν προβλέπεται ο έλεγχος από Ορκωτό Ελεγκτή - 
Λογιστή, δημοσιεύονται όπως ορίζεται στον νόμο. 

7. Μέσα σε είκοσι (20) ημέρες από την έγκριση των 
οικονομικών καταστάσεων από την τακτική Γενική 
Συνέλευση, μαζί με το επικυρωμένο αντίγραφο των 
πρακτικών της, που προβλέπεται από την παρ. 2 του 
άρθρου 26α του ν. 2190/1920, υποβάλλεται στην αρμό¬ 
δια εποπτεύουσα αρχή και αντίτυπο των εγκεκριμένων 
οικονομικών καταστάσεων. 

Αρθρο 30 
Διάθεση κερδών 

1. Με την επιφύλαξη των διατάξεων του άρθρου 44α, 
του κ.ν. 2190/1920, η διάθεση των καθαρών κερδών της 
εταιρείας γίνεται με τον ακόλουθο τρόπο: 

α) Προηγείται η διάθεση του ποσοστού για τον σχημα¬ 
τισμό του τακτικού αποθεματικού, όπως ορίζει ο νόμος, 
δηλ. για το σκοπό αυτό αφαιρείται τουλάχιστον το ένα 
εικοστό (1/20) των καθαρών κερδών. Σύμφωνα με τον 
νόμο η αφαίρεση αυτή παύει να είναι υποχρεωτική, όταν 
αυτό φτάσει σε ποσό ίσο τουλάχιστο με το ένα τρίτο 
(1/3) του εταιρικού κεφαλαίου. 

β) ακολουθεί η διάθεση του ποσού που απαιτείται για 
την καταβολή του μερίσματος που προβλέπεται από το 
άρθρο 3 του κ.ν. 148/1967 (ΦΕΚ 173 Α’). 

γ) Η Γενική Συνέλευση διαθέτει ελεύθερα το υπόλοιπο 
για τους σκοπούς της εταιρείας ή το υπόλοιπο αυτό 
εγγράφεται ως υπόλοιπο εις νέον. 

Κεφάλαιο Η' 

Διάλυση-Εκκαθάριση 

Άρθρο 31 

Λόγοι λύσης της εταιρείας 

1. Η εταιρεία λύεται: 

α) Με την πάροδο του χρόνου διάρκειάς της, εκτός αν 
προηγουμένως αποφασιστεί από τη Γ ενική Συνέλευση 
η παράταση της διάρκειάς της. 

β) Με απόφαση της Γ ενικής Συνέλευσης που λαμβά- 
νεται κατά τις διατάξεις των άρθρων 29 παρ. 3 και 31 
παρ. 2 του ν. 2190/1920. 

γ) Όταν κηρυχθεί η εταιρεία σε κατάσταση πτώχευ¬ 
σης. 

2. Η συγκέντρωση όλων των μετοχών σε ένα πρόσωπο 
δεν αποτελεί λόγο για τη λύση της εταιρείας. 

3. Σε περίπτωση που το σύνολο των ιδίων κεφαλαίων 
της εταιρείας, όπως προσδιορίζεται στο υπόδειγμα ισο¬ 
λογισμού που προβλέπεται από το άρθρο 42γ του κ.ν. 
2190/1920,41 όπως ισχύει, γίνει κατώτερο από το μισό 
(1/2) του μετοχικού κεφαλαίου, το Διοικητικό Συμβούλιο 
υποχρεούται να συγκαλέσει τη Γ ενική Συνέλευση, μέσα 
σε προθεσμία έξι (6) μηνών από τη λήξη της χρήσης, 
η οποία θα αποφασίσει τη λύση της εταιρείας ή την 
υιοθέτηση άλλου μέτρου. 

Άρθρο 32 
Εκκαθάριση 

1. Εκτός από την περίπτωση της πτώχευσης, τη λύση 
της εταιρείας ακολουθεί η εκκαθάρισή της. Στην πε¬ 
ρίπτωση του εδαφ. α' της παρ. 1 του άρθρου 31 του 
παρόντος, το Διοικητικό Συμβούλιο εκτελεί χρέη εκ- 
καθαριστή μέχρι να διοριστούν εκκαθαριστές από τη 
Γ ενική Συνέλευση. 

Στην περίπτωση του εδαφ. β' της ίδιας ως άνω πα¬ 
ραγράφου του ίδιου άρθρου, η Γενική Συνέλευση με 
την ίδια απόφαση ορίζει και τους εκκαθαριστές. Οι εκ- 
καθαριστές που ορίζει η Γενική Συνέλευση μπορούν 
να είναι ένας έως τέσσερις, μέτοχοι ή όχι, και ασκούν 
όλες τις συναφείς με τη διαδικασία και τον σκοπό της 
εκκαθάρισης αρμοδιότητες του Διοικητικού Συμβουλίου, 
όπως αυτές έχουν τυχόν περιοριστεί από τη Γ ενική 
Συνέλευση, με τις αποφάσεις της οποίας έχουν την 
υποχρέωση να συμμορφώνονται. 

2. Οι εκκαθαριστές που ορίζονται από τη Γ ενική Συνέ¬ 
λευση οφείλουν, μόλις αναλάβουν τα καθήκοντά τους, 
να κάνουν απογραφή της εταιρικής περιουσίας και να 
δημοσιεύσουν στον τύπο και στο τεύχος των Ανωνύμων 
Εταιρειών και Εταιρειών Περιωρισμένης Ευθύνης, της 
Εφημερίδας της Κυβερνήσεως ισολογισμό, του οποίου 


αντίγραφο υποβάλλεται στην αρμόδια αρχή. Δημοσι¬ 
εύουν επίσης κάθε χρόνο ισολογισμό σύμφωνα με το 
άρθρο 7α του ν. 2190/1920. 

Την ίδια υποχρέωση έχουν οι εκκαθαριστές και κατά 
τη λήξη της εκκαθάρισης. 

3. Η Γ ενική Συνέλευση των μετόχων διατηρεί πάντα τα 
δικαιώματα αυτής κατά τη διάρκεια της εκκαθάρισης. 

4. Οι εκκαθαριστές πρέπει να περατώσουν, χωρίς κα¬ 
θυστέρηση, τις εκκρεμείς υποθέσεις της εταιρείας, να 
μετατρέψουν σε χρήμα την εταιρική περιουσία, να εξο¬ 
φλήσουν τα χρέη της και να εισπράξουν τις απαιτήσεις 
αυτής. Μπορούν δε να ενεργήσουν και νέες πράξεις, 
εφόσον με αυτές εξυπηρετούνται η εκκαθάριση και το 
συμφέρον της εταιρείας. 

Οι εκκαθαριστές μπορούν επίσης να εκποιήσουν τα 
ακίνητα της εταιρείας, την εταιρική επιχείρηση στο σύ¬ 
νολό της ή κλάδους αυτής ή μεμονωμένα πάγια στοιχεία 
της, αλλά μετά την πάροδο τεσσάρων (4) μηνών από 
τη λύση της. Εντός της προθεσμίας των τεσσάρων (4) 
μηνών από τη λύση της εταιρείας, κάθε μέτοχος ή και 
δανειστής της μπορούν να ζητήσουν από το Μονομελές 
Πρωτοδικείο της έδρας της εταιρείας, το οποίο δικάζει 
κατά τα άρθρα 739 επ. του Κώδικα Πολιτικής Δικονομί¬ 
ας, να καθορίσει την κατώτερη τιμή πώλησης των ακινή¬ 
των, κλάδων ή τμημάτων ή του συνόλου της εταιρείας, 
η απόφαση δε αυτού δεσμεύει τους εκκαθαριστές και 
δεν υπόκειται σε τακτικά ή έκτακτα ένδικα μέσα. 

5. Οι ετήσιες οικονομικές καταστάσεις, καθώς και οι 
οικονομικές καταστάσεις πέρατος της εκκαθάρισης 
εγκρίνονται από τη Γενική Συνέλευση. 

Κατ’ έτος τα αποτελέσματα της εκκαθάρισης υποβάλλο¬ 
νται στη Γ ενική Συνέλευση των μετόχων με έκθεση των αι¬ 
τίων τα οποία παρεμπόδισαν το τέλος της εκκαθάρισης. 

Μετά το πέρας της εκκαθάρισης, οι εκκαθαριστές 
καταρτίζουν τις τελικές οικονομικές καταστάσεις τις 
οποίες δημοσιεύουν στο τεύχος ανωνύμων εταιρειών 
και εταιρειών περιορισμένης ευθύνης της Εφημερίδας 
της Κυβερνήσεως, αποδίδουν τις εισφορές των μετόχων 
και διανέμουν το υπόλοιπο προϊόν της εκκαθάρισης 
της εταιρικής περιουσίας στους μετόχους, κατά τον 
λόγο της συμμετοχής τους στο καταβεβλημένο μετο¬ 
χικό κεφάλαιο. 

6. Το στάδιο της εκκαθάρισης δεν μπορεί να υπερβεί 
την πενταετία από την ημερομηνία έναρξης της εκ¬ 
καθάρισης, οπότε και η εταιρεία διαγράφεται από το 
μητρώο ανωνύμων εταιρειών. 

Για τη συνέχιση της εκκαθάρισης πέραν της πεντα¬ 
ετίας απαιτείται ειδική άδεια της αρμόδιας αρχής. Το 
στάδιο όμως της εκκαθάρισης δεν μπορεί σε καμία 
περίπτωση να υπερβεί τη δεκαετία. 

7. Ο διορισμός εκκαθαριστών συνεπάγεται αυτοδι¬ 
καίως την παύση της εξουσίας του διοικητικού συμ¬ 
βουλίου. 

Όσον αφορά τους εκκαθαριστές, εφαρμόζονται ανα- 
λόγως οι διατάξεις για το Διοικητικό Συμβούλιο. Οι 
συζητήσεις και οι αποφάσεις των εκκαθαριστών κα¬ 
ταχωρίζονται περιληπτικά στο βιβλίο πρακτικών του 
διοικητικού συμβουλίου. 

Κεφάλαιο Θ' 

Γ ενική Διάταξη 

Άρθρο 34 

Για όσα θέματα δεν ρυθμίζει το παρόν καταστατι¬ 
κό ισχύουν οι διατάξεις του ν. 3489/2006 και του κ.ν. 
2190/1920, όπως ισχύει. 

Κεφάλαιο Γ 

Μεταβατικές Διατάξεις 

Αρθρο 35 

Κάλυψη και Καταβολή Μετοχικού Κεφαλαίου 

Το μετοχικό κεφάλαιο της Εταιρείας όπως ορίζεται 
στο άρθρο 5 του παρόντος καταστατικού που ανέρχεται 
σε εξήντα χιλιάδες (60.000) Ευρώ, καλύπτεται εξ’ ολο¬ 
κλήρου, δηλαδή κατά ποσοστό 100% από το Δημόσιο. 

Άρθρο 36 

Πρώτο Διοικητικό Συμβούλιο 

Σύμφωνα με τη διάταξη του άρθρου 7 του ν.3489/2006, 
τα μέλη του πρώτου Διοικητικού Συμβουλίου το οποίο 
θα διοικήσει την Εταιρεία για πενταετή θητεία διο¬ 
ρίσθηκαν με την από 21.6.2007, αριθμ. οικ. 6650 κοινή 
υπουργική απόφαση «Ορισμός μελών του Διοικητικού 
Συμβουλίου της Ανώνυμης Εταιρείας με την επωνυμία 
«Αλεξάνδρεια Ζώνη Καινοτομίας Α.Ε.» και καθορισμός 
αποζημίωσης αυτών.» των Υπουργών Οικονομίας και 
Οικονομικών, Ανάπτυξης και Μακεδονίας-Θράκης (ΦΕΚ 
Τεύχος Υ.Ο.Δ.Δ. 279/6.7.2007) 

Αρθρο 37 

Ελέγκτρια εταιρεία της πρώτης χρήσης 

Ελέγκτρια εταιρεία για την πρώτη εταιρική χρήση 
διορίζεται το Σώμα Ορκωτών Ελεγκτών Λογιστών 
(ΣΟΕΛ): 

Η ανωτέρω πληρεί τις προϋποθέσεις του άρθρου 36α 
του ν. 2190/1920 όπως ισχύει. 

Η αποζημίωση των ελεγκτών θα ορισθεί σύμφωνα με 
τις διατάξεις του εφαρμοστέου δικαίου. 

Αρθρο 38 

Πράξεις κατά το ιδρυτικό στάδιο- 
Κατάθεση του καταστατικού 

1. Οι μέτοχοι εγκρίνουν όλες τις πράξεις που διενερ- 
γήθηκαν στο όνομα της εταιρείας ή για λογαριασμό της 
από τα ιδρυτικά μέλη πριν από την ίδρυσή της. Για τις 
πράξεις αυτές ευθύνη θα φέρει μόνο η εταιρεία. 


2. Ολες οι μετά την ημερομηνία υπογραφής του πα¬ 
ρόντος καταστατικού και μέχρι της ημερομηνίας κα- 
ταχώρησης της εγκριτικής απόφασης της αρμόδιας 
εποπτεύουσας Αρχής και της περίληψης του παρόντος 
καταστατικού στο Μητρώο Ανωνύμων Εταιρειών, πρά¬ 
ξεις που έγιναν και θα γίνουν, καθώς και οι συμβάσεις 
που τυχόν συνήφθησαν με τρίτους και όλες οι νόμιμες 
ενέργειες, τα δικαιώματα και οι υποχρεώσεις, θεωρού¬ 
νται ότι ενεργούνται ή ενεργήθηκαν για λογαριασμό της 
συνιστώμενης εταιρείας και δηλώνουν ότι αναγνωρίζουν 
και αποδέχονται από τώρα τις πράξεις αυτές σαν έγκυ¬ 
ρες και απρόσβλητες και παραιτούνται ανεπιφύλακτα 
από κάθε αντίρρησή τους κατά του κύρους των πρά¬ 
ξεων αυτών. 

3. Η εταιρεία εξουσιοδοτεί την δικηγόρο Θεσσαλονί¬ 
κης Δέσποινα Αναγνωστοπούλου (ΑΜ 3330 και Α.Φ.Μ. 
033727950) κάτοικο Θεσσαλονίκης να προβεί σε όλες 
τις απαραίτητες ενέργειες για την κατάθεση του πα¬ 
ρόντος καταστατικού στην Διεύθυνση Ανωνύμων Εται¬ 
ρειών της Νομαρχίας Θεσσαλονίκης και την έναρξη των 
εργασιών της εταιρείας και την θεώρηση των βιβλίων 
και των στοιχείων ενώπιον των αρμοδίων φορολογικών 
αρχών. Ο εντολοδόχος αυτός έχει επίσης το δικαίωμα 
να διορίζει μεταπληρεξούσιους για την άσκηση όλων ή 
μερικών από τις ανωτέρω εξουσίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΜΑΚΕΔΟΝΙΑΣ-ΘΡΑΚΗΣ 

Γ. ΚΑΛΑΝΤΖΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ·α γ - 6-ηπ3ίΙ: νν?ί)Γίΐ35ί6ΐ , .ίίί5>ίί.[|ΐ· 




